
Aruba a haya un di avenidanan mas importante, Watty Vos Boulevard 



ORANJESTAD - Ayera mainta, Aruba a haya e gran Soft Opening 
di Watty Vos Boulevard, 25 kilometer di caminda nobo y algun cu a 
renoba, tambe tin areanan dirigi pa ciclistanan y personanan cu kier 
cana riba dje. 

Durante e apertura tabata presente Minister di Infrastrustura Otmar Oduber, 
hunto cu Marlon Croes Director di DOW y Joao Campos di Mota Engil. Nan 
a ofrece algun palabra di gradicimento y apoyo pa tur persona envolvi den e 
proyecto, cu a keda disponibel pa comunidad di Aruba, pero cu ainda falta e 
parti di embeyecemento di e areanan. 

Oduber a expresa cu esaki tabata ‘un di e tareanan mas dificil y un di e retonan 
mas grandi den dos aña como Minister di Infrastructura’. Di mesun manera, 
el a comenta cu esaki ta un proyecto cu tabatin hopi reto pa departamento di 
DOW, cu durante e ultimo dos aña y mey tabata yuda den e proceso pa por 
habri un avenida asina importante. 

Tocante e garantia di construccion di e proyecto aki, Oduber a manifesta cu 
esaki ta un producto cu na fmal hende lo haya sumamente positivo y conforme 
cu e contract cu nan tabatin. Manera el a bisa, ‘e camindanan ta safe pa tur 
automobilista, e ta wordo habri y den periodo di tres pa cuatro luna e lo keda 
completamente cla, y ta bay wordo manteni pa 20 aña’. 

Riba esaki, Oduber a señala cu trabounan di decoracion, landscaping, matan- 
an, drechamento di stupinan lo cuminsa tuma luga. E legonan di e rotonde tin 
un funcion pa trucknan grandi cu tin cu pasa e rotonde, pa nan no bula riba 
acera. Tin cos cu a wordo drecha cu ta completamente sigur y a ricibi un certi- 
ficacion. Tambe a sigura cu esaki ta un proyecto cu pa mas di 40 aña a cuminsa 
planifica y den ultimo 25 aña su ehecucion a inicia. 

Tocante e mapa cu e proyecto aki tabatin desde su comienso, ora Minister 
Oduber no tabatin e funcion di Minister di Infrastructura compara cu esun di 
awendia, el a manifesta cu e diferencia ta hopi grandi, pa motibo cu e diseño 
ta algo, pero nan a percura pa nan haya loke nan a contrata cu e compania. E 
proyecto aki tabatin hopi adaptacion, camindanan adicional cu a wordo asfalta, 
otronan cu no tabata den plan, a cambia cierto rotondenan pa siguridad den 
trafico. 

Tambe Oduber a splica cu a instala un comision cu ta bay involucra un grupo 
di trabou, pa adapta e camindanan cu varios tipo di matanan. Tambe cierto 
detayenan cu rotonde lo tin pa decora completamente henter e ruta. 

Oduber a sigura cu a pone fondonan adicional durante e dos ultimo aña, pa 
motibo cu nan mester haya mas sosten for di Grand Thorton, cu ta un di 
stakeholder di e proyecto y asina sigura cu e proyecto no tabatin ‘mancamen- 
to’, manera e mes a expresa. 

Tocante tur e rotondenan cu a construi, Oduber a bisa cu tur di nan ta habri 
caba y ta falta un so, esun cu ta keda dilanti di stadion Frans Figaroa, cu ta keda 
pendiente pa motibonan di algun calculacion robes cu a tuma luga di ambos 
partido y lo bay coregi esey. Pero pa loke ta trata Watty Vos Boulevard, e camin- 
danan a keda totalmente habri cu iluminacion inclui. 

Di loke ta trata e brug ubica na caminda di ex Codemsa, den ultimo dianan 
hopi hende a keha di e saconan cu tin aden y cu no ta un brug sigur. Oduber 
a contesta cu esey no ta berdad, esaki ta un brug Tull safe’, tin e certificacion 
cu mester tin, auditoria ta tuma luga, ta falta e decoracion cu lo tapa e saconan 
ey cu tin un mescla compacta y ta uza internacionalmente den e miho proyec- 
tonan rond di mundo. 

Gobierno ta hayando entrada cu a Pa Minister di Enseñansa, Rudy Lampe 

presupuesta 

Aworaki incumplimento di 
contribuyente ta na 30% 


Rapport di ONU riba controversia di 
Zwarte Piet no ta valido pa Aruba 



ORANJESTAD - Depar- 
tamento di Impuesto ta 
hayando e entrada cu go- 
bierno a premira den su 
presupuesto 2019. 

Directora di Departamento 
di Impuesto, Luenne Go- 
mez- Pieters a declara na 
Bon Dia Aruba cu e depar- 
tamento aki ta wak cu placa 
di impuesto ta drentando den 
caha di gobierno, manera nan 
a premira. Sinembargo nan 
mester keda pone bista riba 
incumplimento di e con- 
tribuyentenan. 

Aworaki e incumplimento ta 
na 30%, pero e por ta miho, 
segun Gomez-Pieters. Nan 
deseo ta pa bah’e un poco 
mas, entre 20 pa 10% di in- 
cumplimento. E hecho cu 
un 80% di e clientenan ta 
cumpliendo cu nan compro- 
miso di impuesto, ta un tarea 
grandi cu nan ta eherce como 
departamento di Impuesto, 
conhuntamente cu e con- 
tribuyentenan. 

Gomez-Pieters a bisa cu in- 
cumplimento riba pago di 
impuesto tabata na 40% aña 
pasa (2018). Si nan por mira 
riba nan entrada total, 60% di 
e contribuyentenan a entrega 
nan declaracion di impuesto. 
Aworaki, mirando cu nan a 
implementa e prome fase di 
e proceso di digitalisacion 
y automatisacion y tambe 
cierto procesonan, esaki ta fa- 
cilita pa nan por saca carta di 
cobransa cu boet, for di april 
aña, pasa pa esunnan cu no ta 
cumpli. 

E ta algo cu ta causa dolor - 
segun Gomez Pieters- y te 
hasta e contribuyentenan ta 
protesta cu nan ta hayando 


cobransa cu boet, pasobra 
nan a cay un par di dia laat 
cu e pago di nan impuesto. 
Pero e ta bisa cu esaki ta parti 
di nan trabou como departa- 
mento pa sigura cu e cumpli- 
mento por sigui manera 
mester ta. E ta haya cu nos 
tur mester ta consciente di 
nos debernan fiscal. 


ORANJESTAD - Dia 17 di november 
awor lo tuma luga e yegada di Sinter- 
klaas den compania di su Zwarte Piet. 
Un personahe cu actualmente ta sigui 
lanta controversia na Hulanda, te hasta 
cerca di nos na Corsou, unda e grupo 
Kick Out Zwarte Piet a anuncia cu lo 
bin cu un protesta. 

Pa Minister di Enseñansa, Rudy Lampe, e 
situacion ta otro na Aruba. Den e caso di Aru- 
ba, e mandatario ta haya cu tanten cu pueblo 
ta mira e funcion y e necesidad, e conclusion 
di e rapport di Nacionnan Uni dirigi pa Hu- 
landa, no ta valido pa nos na Aruba. 

“Nos contexto ta totalmente diferente”, el a 
bisa. E ta haya cu na Aruba nos no ta conoce 
e situacion cu a surgi na Hulanda. E1 a agrega 
cu Caribe ta conoci como un region unda bo 
tin tolerancia ehemplar. 

Lampe a bisa cu nos den Caribe ta conoci pa 
ta un region di paz, unda diferente creencia 
ta convivi y biba den paz cu otro. E hecho aki 
ta reconoci pa diferente organismo interna- 
cional. 

“Den Caribe nos ta tolerante cu otro. Nos ta 
conoce hendenan cu ta bin for di diferente 
luga,” el a bisa. E mandatario a referi na e 
caso na Aruba caminda mas cu 100 diferente 


nacionalidad ta convivi hunto, sin cu nos ta 
discrimina otro of cu tin racismo, manera e 
discusion cu tin na Hulanda. 

Rapport Nacionnan Uni 

E mandatario a referi na un rapport di Na- 
cionnan Uni riba e topico aki, cu ta concerni 
na Hulanda, pero no pa Aruba of e partner- 
nan Caribense di Reino Hulandes. “E con- 
clusion di e rapport ey no ta valido pa nos,” 
Lampe a bisa. Esaki tin di haci cu e contexto 
cultural ta completamente diferente. 

E1 a splica cu den e contexto cultural di Hu- 
landa, Nacionnan Uni su recomendacion ta- 
bata debi na e discusion cu tin riba expresion 
racista den e sociedad, pero tambe expre- 
sion anti migrante. Pues e ta haya cu den e 
contexto ey, y mirando tambe e presencia di 
partidonan di extrema derecha na Europa cu 
a lanta cu filosofia Nazi cu ta destaca cierto 
rasa, Nacionnan Uni a pidi pa Hulanda bin 
cu un enfoke diferente. 

P’esey bo ta haya cu aworaki na Hulanda nan 
ta papia di e ‘Piet multi-color’. Esaki a base 
di e recomendacion cu a bini di Nacionnan 
Uni. E mandatario a haci uzo di e expresion 
aki ya cu den e festival di Buki pa Mucha cu 
ta tumando luga e siman aki, e buki di e fes- 
tival skirbi pa Richard Dabian ta yama E Faro 
Multicolor. 


Parlamentario Jennifer Arends-Reyes ta sugeri 

Awor cu Watty Vos Boulevard a habri, mester ta mas 

consciente den trafico 



ORANJESRTAD - Como un 
‘logro grandi’ Parlamentario di 
AVP, Jennifer Arends-Reyes a cu- 
alifica e apertura di e proyecto 
Watty Vos Boulevard, cu a keda na 
disposicion di automobilistanan, 
ciclistanan y peatonnan, ayera 
mainta. 

“Un biaha mas, masha pabien Aruba. 
Mi ta kere cu nos tur por wak unda nos 
placa a bay den e proyectonan aki. Ban 


ta consciente den trafico pa asina nos 
tur por saca bon probecho di e proyec- 
to grandi aki,” el a expresa. 

E hecho cu e proyecto aki ta nifica 25 
kilometer nobo di caminda, cu ta in- 
clui areanan renoba, 13 rotonde nobo, 
dos over-pass, pero tambe 17 kilometer 
disponibel pa nos ciclistanan. P’esey 
Arends-Reyes ta consider’e como un 
proyecto grandi y importante pa pais 
Aruba. 

E Parlamentario a probecha e opor- 
tunidad aki pa bin cu un serie di sug- 
erencia y conseho pa tur esunnan cu lo 
haci uzo di Watty Vos Boulevard, spe- 
cialmente nos automobilistanan, mi- 
rando cu ta trata di un caretera nobo. 
Aruba tin casi 80 mil vehiculo di mo- 
tor y ta importante pa bay poco poco 
den trafico. 

E ta conseha pa controla bon e direc- 
cion unda bo ta bay. Tambe controla e 
velocidad di e vehiculo. Aunke e ve- 
locidad maximo ta 80km, mester paga 
tino cu na momento cu bo ta yegando 
un rotonde bo mester baha velocidad. 

No lubida di bisti faha di siguridad. 
Igualmente pa siguridad di e muchan- 
an haci uzo di e car seat. Tambe ta im- 
portante pa haci uzo di luz di direcci- 


on, y pa tene cuenta cu e zebrapad cu a 
wordo construi cerca di e rotondenan, 
y tambe pa paga tino riba e peatonnan. 

“Nan ta cosnan cu bo ta bisa ta algo 
normal. Pero ora bo tin situacionnan 
nobo den trafico, sigur ta bon pa pone 
enfasis riba esakinan,” Arends-Reyes a 
bisa. 

E proyecto aki ta uno cu ta mara pais 
Aruba, pero tambe e compania di con- 
struccion na 22 aña di compromiso 
mutuo. E tin di haber cu e parti di e 
compromiso fmanciero di un banda, 
pero di otro banda e compromiso di 
e compania pa haci mantencion di e 
proyecto aki. 

Arends-Reyes a bisa cu e idea tras di 
e proyecto aki tabata pa facilita un op- 
cion pa e ruta di transporte pa e waf di 
carga na Barcadera, y e area hotelero. 
Igualmente pa a tene cuenta cu e parti 
social-economico cu mester a wordo 
desaroya. Tambe pa reduci e conges- 
tion cu nos a yega di conoce den Oran- 
jestad y den areanan residencial rond 
di Aruba. 

E ta un proyecto PPP (Private Public 
Partnership) cu a wordo concretisa du- 
rante gobernacion anterior, y cu tabata 
un vision di su partido AVP, el a bisa. 

Minister Otmar Oduber ta lamenta ‘manipulacion di pcvrti AVP': 

‘Ley di Parke Marino no tin prohibicion pa pisca fo’i baranca’ 



ORANJESTAD - Den un 
comunicado di gobierno, 
Minister di Infrastructu- 
ra y Maneho Teritorial a 


reacciona pa comentari- 
onan den medionan di co- 
municacion relaciona cu 
ley di Parke Marino. 


Segun e comunicado, reci- 
entemente a tuma nota di 
diferente ‘mal informacion 
treci dilanti un bes mas a 
traves di medionan di comu- 
nicacion encuanto contenido 
di e ley di Parke Marino, car- 
ga pa partido AVP’. Caminda 
cu entre otro ta bisa cu den e 
ley ta prohibi piscamento for 
di baranca. Pa cual Minister 
Otmar Oduber ta enfatisa y 
aclaria cu esaki no ta berdad! 
“Den e ley na ningun mo- 
mento ta prohibi piscadonan 
pa pisca for di baranca.” 

E comunicado ta continua 
bisando cu locual cu si ta ber- 
dad di acuerdo cu locual cu 


Tuy Giel di Centro di Pesca 
Hadicurari, a trece dilanti cu 
Mike de Meza e tempo ey 
como e Minister encarga, a 
introduci un ley cu si a crea 
prohibicion riba un cantidad 
di especie di piscanan cu e 
piscadonan no ta di acuerdo 
cune. Giel a bisa tambe den e 
entrevista aki cu esaki tabata 
un Tastball’ cu Gobierno a 
pasa e piscadonan e tempo ey 
na momento di e prohibicion 
aki. Ademas Giel a menciona 
cu e ta para pa/ y ta kere den 
regulacion y den proteccion 
di especienan manera co- 
colishinan chikito, etc. 

Importante pa menciona ta 
cu pa mas di mas di 30 aña a 


purba na introduci un Parke 
Marino, pa cual Gobierno a 
combersa cu diferente stake- 
holder durante e proceso, 
cu ta inclui principalmente 
e piscadonan. A scucha nan 
pensamentonan tocante pro- 
teccionnan cu mester tuma 
luga den bida marino rond 
di nos isla. Specialmente pa e 
areanan cu ta protegi dentro 
di e parke marino. 

E meta di Parke Marino 
ta pa conhuntamente cu 
piscadonan, watersports, 
buceadonan y usuarionan di 
nos awanan, crea e protec- 
cion necesario di especienan 
cu ta inclui nos coralnan, e 
comunicado ta fmalisa. 


Randi Davis a confirma cu Aruba lo haya ayudo di UNDP 




ORANJESTAD - Dialu- 
na, Prome Minister Ev- 
elyn Wever-Croes a ricibi 
y reuni cu representante 
di UNDP den nos region, 
Randi Davis, kende ta na 
Aruba cu e proposito pa 
presenta su credencial- 
nan na Gobierno di Aru- 
ba como e representante 
nobo di UNDP pa Trini- 
dad & Tobago, Aruba, 
Corsou y Sint Maarten. 
Davis a cuminsa su cargo 
nobo desde 5 di october 
ultimo. Davis a wordo 
compaña pa su asistente, 
Sharifa Ali-Abdullah. 

Aruba tin un relacion estre- 
cho cu Nacionnan Uni y ta 
hayando reconocimento pa 
nos vision y prioridad riba 
tereno di integridad y com- 
batimento di corupcion, in- 
stitutonan fuerte, innovacion 
y e-Government, maneho 


pa desaroyo y proteccion di 
hende muhe. Tur den cuadro 
di e Metanan di Desaroyo 
Sostenibel, SDG’s y no laga 
ningun hende atras, segun un 
comunicado di gobierno. 

Wever-Croes, den reunion 
cu UNDP luna pasa durante 
e Asamblea General di Na- 


cionnan Uni, a yega na pal- 
abracionnan cu UNDP lo bay 
yuda Aruba pa fortifica insti- 
tutonan pa crea un fundeshi 
solido di bon gobernacion y 
di integridad. Na mes mo- 
mento tambe, lo yuda Aruba 
implementa su vision di in- 
novacion y e-Government 
pa trece e transparencia cu ta 


necesario pa logra bon gober- 
nacion den tur sentido di pa- 
labra. 

“Esakinan tabata palabra- 
cionnan concreto y hopi 
importante pa yuda nos pais 
sigui bay padilanti y desar- 
oya y sigui implementa e vi- 
sion di integridad y e vision 


di innovacion. Y awe, esaki 
a keda confirma pa Randi 
Davis. Den nomber di Go- 
bierno di Aruba y di pueblo 
di Aruba, mi ta gradici Davis 
y UNDP pa reconoce nos 
vision di maneho pa pone e 
ser humano central”, Wever- 
Croes a expresa, fmalisando e 
comunicado. 


A firma ‘Letter oflntent’ cu stakeholderspa desaroya epromeplataforma di ‘incubators , 

‘ABIA’ cu meta pa yuda hopi empresa local desaroya y bira exitoso 



ORANJESTAD - Dia- 
huebs, durante e Siman 
di Innovacion Aruba, IM- 
MERSE, Prome Minister 
den nomber di Gobierno 
di Aruba, hunto cu Fu- 
tura, Camara di Comer- 
cio (KvK) y Universidad 
di Aruba, pa prome bi- 
aha a firma un Letter of 
Intent (LOI) pa desar- 
oya e prome plataforma 
di ‘incubators’ na Aruba. 
E proyecto yama ABIA, 
Aruba Business Incuba- 
tion Agency. 

Segun un comunicado di 
Prome Minister, Evelyn- 


Wever-Croes, e idea tras di 
esaki ta pa yuda personanan 
cu kier cuminsa cu empre- 
sanan chikito y mediano na 
Aruba. Esaki ta un momento 
historico den colaboracion cu 
partners riba e plataforma aki 
cu ta necesario pa yuda en- 
trepreneurs pa ta mas exitoso 
dunando nan e sosten cu nan 
tin mester. 

Wever-Croes a felicita e 
stakeholders cu a firma e LOI 
y a gradici nan pa e colabo- 
racion importante aki. Co- 
laboracion ta un di e metanan 
importante den e Metanan di 
Desaroyo Sostenibel (SDGs) 


di Nacionnan Uni. Y sin e 
cooperacion di nos partners, 
e proyecto aki no ta posibel. 

“E vision di Gabinete Wever- 
Croes ta pa sostene e weso di 
lomba di nos economia cu 
ta companianan mediano y 
chikito, y yuda nan caminda 
cu por pa nan para firme riba 
pia pa nan por sigui exitosa- 
mente y contribui asina tam- 
be na economia di pais Aruba 
y mi ta sigur cu ABIA lo yuda 
hopi empresa local desaroya y 
bira exitoso”, Evelyn Wever- 
Croes a expresa, fmalisando e 
comunicado. 

Editorial 


Nos mester un Ombudsman... 

Cu no debepolitica nada... 


E siman aki a cuminsa cu un noticia remar- 
cable. E persona apunta como ‘kwartiermaker’ 
pa e institucion Ombudsman a haya e ingra- 
to honor di sinta cu Rey y asumi e respon- 
sabilidad di conta con por ta cu Aruba, como 
unico pais den Reino, no tin un Ombudsman. 
Despues di a expresa su pensamento dilanti 
prensa, a sali un reaccion di su parti unda el 
a ‘suavisa’ henter e asunto. Logico tambe, pa- 
sobra su superiornan na nivel politico lo no a 
keda contento cu e atencion negativo aki pa 
e asunto. Pero, si nan no tabata desea esey, 
anto nan por tabata un poco mas diligente den 
introduccion di e instituto aki. E berguensa 
mas grandi cu ainda e no a bira realidad no ta 
esun ora nos representantenan ta topa cu otro 
paisnan den Reino y realmente no por duna 
cuenta pakico ainda no a logra. E berguensa 
berdadero lo mester ta cu nan mester duna 
cuenta aki na e ciudadano cu te awe ainda no 
por conta cu e respaldo aki ora e mester con- 
fronta gobernacion. Y cu e por haya un poco 
proteccion contra trato indebido di banda gu- 
bernamental, si ta permiti e Ombudsman haci 
su trabao tambe. 

Claro cu lo bisa inmediatamente cu e tardansa 
ta debi na e cambionan cu a surgi na diferente 
momento den e proyecto di ley, cu consecuen- 
cia cu tin diferente version ta circula, y nos 
tampoco sa sigur si nos tin e ultimo version 
den man. Pues nos no ta bay discuti e diferen- 
cianan den e versionnan cu lo a conduci na e 
tardansa. Loke si ta importante pa observa ta 
cu si berdaderamente e asunto aki tabatin pri- 
oridad, anto di hopi tempo e lo ta regla y oper- 
ativo. Awor, kico ta haci cu e Ombudsman ta 
ser trata como un asunto di tercer prioridad? 
Probablemente pasobra pa e politico ta esey e 
ta... Yesey lo tin un splicacion tambe, y esey ta 
lo siguiente. Tur e leynan cu no tabata inicia- 
tiva propio, pero cu a impone riba gobierno di 
Aruba, di cualkier color na cualkier momento, 
a haya e trato aki. Esey por ehemplo ta conta 
pa e ley cu ta obliga gobierno practica trans- 
parencia, poniendo documento na disposicion 
di e ciudadano. E ley aki, Landsverordening 
Openbaarheid van Bestuur (LOB) ta parce 
di ta sufri di un conspiracion no expresa di e 
partidonan cu a goberna, por lo menos e dos 
grandinan, cu ningun ciudadano ta haya doc- 
umento den su man. Y pakico? Pasobra ta ley 
imponi desde afo pa mehora gobernacion y no 
algo cu ta haci pasobra e mandatarionan local 
ta convenci cu esaki ta lo corecto. Nos ta sinti 
algo parecido den e caso di e Ombudsman, no 


solamente di e hecho cu e no t’ey ainda, pero 
tambe di con ta keda bira rond cu e contenido. 

Por ehemplo, den tur version cu nos a mira 
ta mantene e forma di nombramento di Om- 
budsman, contra cual nos a comenta na dife- 
rente oportunidad den ultimo añanan. E prob- 
lema ta keda, segun nos opinion, cu nos no ta 
mira pakico mester encarga tres persona cu tin 
posicion halto den nos sistema gubernamen- 
tal, esta presidente di Corte Comun, presi- 
dente di Conseho Consultivo y presidente di 
Contraloria General, cu un recomendacion 
di tres persona na parlamento, pa despues e 
mayoria politico di e momento ey bay dicidi 
ken ta bira... Ta parce nos algo sumamente 
straño cu prome ta trata di crea cierto 6 dis- 
tancia’ entre politica y e nombramento di un 
Ombudsman, pa despues na ultimo momento 
tuma rienda - politico - atrobe di e asunto y 
nombra esun cu ta mustra mas faborable pa e 
mayoria politico, y esey a base di kico? Ta bay 
coba den pasado di nan famia, y di e persona 
mes, pa mira si talvez por detecta algun pref- 
erencia politico pa tal o cual partido? Pakico 
pasa den tur e molester aki di pone ‘politica na 
distancia’, pa despues laga politica dicidi toch? 
Lo no tabata miho pa laga e comision ilustre 
aki scoge e candidato di nan preferencia y haci 
e nombramento di biaha? 

Y no por bisa cu nos sistema no conoce e 
forma aki. Den nos ley encuanto eleccion ta 
presidente di Corte di Husticia ta nombra e 
presidente di Conseho Electoral, y presidente 
di Contraloria General ta nombra e vice-pres- 
idente. Dicon tanto aña pasa tabata normal pa 
pone e escogencia den man di hende di pres- 
tigio cu no ta den politica, pa garantisa neu- 
tralidad, anto awendia e gobierno di turno ta 
esun cu al fm y al cabo ta dicidi? Nos ta kere 
cu un Ombudsman mester por cuminsa sin 
debe ningun hende fabor. Nos no por scapa 
di e impresion cu e politiconan di cualkier 
manera kier keda den e ‘driver’s seat’. Ta algo 
natural pa un politico pa desea di tin control, 
pero sabiduria ta bisa cu tin momento cu bo 
no mester desea esey, y esaki ta un di nan. 
Den ultimo campaña electoral tabatin atake 
fuerte contra presidente di Conseho Electoral 
di banda ehecutivo, unda e mester y tabata 
por defende su autoridad. Ey nos por a mira 
con importante ta pa conta cu un persona cu 
no debe ningun politico nada. E Ombudsman 
tambe ta un puesto asina. 

Ta cumpli ultimatum di lider civico: “Nos lo paralisa Bolivia te cu e 


renuncia” 


SANTACRUZ (France24) 
- Dialuna pasa 4 di no- 
vember, pa 7or di anochi a 
cumpli e 48 ora cu e deno- 
mina ‘lider civico’ a duna 
pa Evo Morales renuncia 
di e Presidencia di Boliv- 
ia. Pero Morales no a haci 
esey. 

E Comite di Comite Santa 
Cruz, cu su lider Luis Fer- 
nando Camacho, ta un asam- 
blea ciudadano cu ta reuni 
varios biaha den dianan ul- 
timo na centro di Santa Cruz, 
e ciudad mayor di Bolivia y di 
oposicion, meymey di e crisis 
despues di un eleccionnan cu 
a ser cualifica como fraude y 
cu e oposicion ta exigi su ripi- 
ticion. 

Despues di adverti cu por tin 
consecuencianan si no a rici- 
bi un contesta pa su exigen- 


como tambe e paralisacion 
di e mayoria di institucion di 
Estado, ta algun di su compo- 
nentenan. 


Un di e anuncio mas aplaudi 
di Luis Fernando Camacho 
pa e multitud di hende tabata 
e redaccion di un supuesto 
carta di renuncia di Evo Mo- 
rales, cu el a compromete su 
mes pa duna den persona pa e 
mandatario den oranan prox- 
imo na Palacio Quemado, pa 
cu Morales pone su firma so. 


cia y den e horeanan sordo 
di e mandatario, Camacho 
a anuncia, dilanti di un pu- 
blico multitudinario, un serie 


di medida cu e cual ta busca 
presiona Evo Morales di ban- 
dona e poder ‘via e porta y no 
via e bentana’. 


E welga civico ta cumpli 13 
dia. Ceramento di frontera 
cu blokeo na careteranan cu 
ta conecta cu paisnan bisiña, 


A traves di e canciyer Diego 
Pary, Gobierno Boliviano 
tambe a contesta e ultimatum 
dialuna pasa cu un denuncia 
na Conseho Permanente di 
Organisacion di Estadonan 
Americano na Washington, 
pa bisa cu den e pais ta plania 
un golpi di Estado. 


Chile: Manifestantenan ta rondona sede di 
Congreso na Santiago 



SANTIAGO (EFE) - 
Despues cu a reuni dilanti 
di e portanan di e Tribunal 
di Husticia, miles di man- 
ifestante a rondia e sede 
di Congreso na e capital 
Chileno pa parlamentari- 
onan scucha nan bos, pa 
motibo cu ayera nan taba- 
ta debati riba e proyecto 
pa aumenta pension. 

Den e manifestacion, con- 
voca pa e plataforma Unidad 
Social, cu ta inclui 70 or- 
ganisacion sindical y social, 
nan tabata grita frasenan na 
fabor di un vivienda digno, 
reforma tributario, un con- 


stitucion nobo, y den contra 
di AFP, empresanan priva cu 
ta administra e fondo di pen- 
sion. 

Mauricio Gutierrez, diri- 
gente di sindicato di traha- 
donan di sector electrometal- 
urgico, minero y automotris, 
a exigi pa stop cu e reforma di 
pension, ya cu ‘ta profundisa 
den e sistema actual so, cu ta 
desborda y fracasa’. 

Entre e centenares di persona 
reuni por mira e banderanan 
di Confederacion Nacio- 
nal di Trahadonan di Salud 
(Confenats), Sindicato di 
Profesional y Tecnico di Awa 
Andino (STP), e banda con- 


trario di sistema di pension. 
Maria Oyarzun, kende traha 
como auxiliar na un hospital 
publico, a señala cu e mani- 
festantenan tin ‘hopi peticion 
di tanto cos cu e politiconan 
no a haci’ y a fmalisa cu ‘tin 
cu bringa pa nos yiunan y pa 
nos nietonan’. 

Chile ta bibando un explo- 
sion social sin precedente 
desde e fin di e dictadura di 
Augusto Pinochet na 1990, 
cu manifestacionnan masivo 
den caravana y disturbio cu 
a ser reprimi pa Polis y For- 
sanan Arma y cu te e fecha a 
cobra e bida di sikiera 20 per- 
sona. 


Centenar di hende a marcha 
pa rechasa feminicidio na 
Mexico 



CIUDAD DE MEXICO 
(France24/Reuters) - En- 
tre 1985 y 2017, a conta 
55.791 supuesto feminici- 
dio na Mexico, segun ci- 
franan di Nacionnan Uni 
y Gobierno, cu ta resalta 
e aumento di e tendencia 
aki durante e ultimo 3 aña. 

Na 2014 so, Observatorio di 
Igualdad di Genero di Latino 
America y Caribe a reporta 
2.289 morto den e pais La- 
tino Americano aki, e cifra 
mayor di e 16 pais cu a ob- 
serva. Un cifra cu a disminui 
durante ultimo añanan, cu 
898 caso na 2018, pero cu ta 
sigui entre esunnan mas hal- 
to di e region. 

Famianan y victimanan a sali 
riba caya di e capital Mexi- 
cano pa rechasa e ‘Dia di e 
muhenan morto’ y asina re- 
corda cu e plaga di femini- 
cidio ta continua afecta tur 
skina di Mexico. 

Nuebe muhe asesina pa dia. 


Esey ta e saldo dramatico di 
e feminicidio cu ONU ta re- 
porta, entre januari di 2018 y 
september di 2019, a sosode 
1.611 presunto asesinato di 
muhenan, segun e cifra di 
e Secretaria di Siguridad di 
Gobierno. E parti mas alar- 
mante ta cu e mayoria di e 
caso ta keda impune. 

“Nos tin cu cambia e patron- 
chi cultural. Nos tur mester 
contribui pa un reeducacion, 
mi ta insisti, e obisponan 
mester reeduca, e sacerdote 
mester reeduca, nos mes, tur 
nos mester reeduca pa cam- 
bia nos vision di genero”, 
Alejandro Solalinde, sacer- 
dote y activista de derecho 
humano cu a asisti na e pro- 
testa, a splica. 

Na Mexico, e falta di conde- 
na y contesta di autoridadnan 
riba e tema di feminicidio ta 
genera varios biaha mobili- 
sacion na sociedad civil unda 
e ciudadanonan ta grita “Ni 
una mas!”. 

Mexico: Nuebe muhe y 
mucha Mericano mata y 


kima den atake 


LA MORA (CNN) - 
Nuebe miembro di un 
famia Mormon a muri den 
un atake na banda Mexi- 
cano di frontera cu Mer- 
ca, den un emboscada di 
posiblemente grupo liga 
na narcotrafico. Autori- 
dadnan ta investigando e 
posibilidad di un ekiboca- 
cion di identidad. 

Entre e victimanan tin tres 
hende muhe, cuatro mu- 
cha chikito y dos baby, asina 
miembro di famia Alex LeB- 
aron a bisa for di Mexico. Tur 
nuebe tabatin doble naciona- 
lidad Mericano-Mexicano. 
“Nan a masacra hende muhe 
y mucha, kima bibo,” LeB- 
aron a bisa prensa. 

E atake a tuma lugar mientras 
e muhenan tabata maneha 
tres vehiculo, cu en total 14 
mucha hunto cu nan. Siete 


di e muchanan a sobrevivi e 
atake y ta den teritorio Meri- 
cano. Cada un di e muhenan 
tabata na caminda pa bay 
bishita famia y tabata biaha 
hunto pa motibo di segu- 
ridad, segun declaracion di 
nan famia. Investigadornan 
ta kere cu e vehiculonan bi- 
ahando entre estado Sonora y 
Chihuahua a sufri un atake di 
un grupo criminal. 

Ministro Mexicano di Se- 
guridad Nacional Alfonso 
Durazo tambe a declara cu 
e atake por tabata un caso di 
ekibocacion di identidad den 
confrontacion di gruponan 
delincuente den e area. 

Rhonita Miller, di 30 aña, 
tabata conduci un auto cu 
algun di su 7 yiunan di La 
Mora, Mexico, unda e ranch 
di e famia ta, pa Arizona pa 
busca su casa Howard, cu ta- 


bata na Merca pa trabao, se- 
gun su famia. Den e di dos 
auto, Dawna Ray Langford 
(43) tabata conduci. E tabata 
na caminda pa bishita famia 
na Chihuahua. 

Otro miembro di e comu- 
nidad di La Mora, Christina 
Marie Langford Johnson 
(29), tabata conduci e di tres 
auto y tabata di bay topa cu 
su casa y resto di su yiunan 
pasobra hunto nan tabata di 
bay North Dakota. 


Venezuela: Situacion critico den agricultura 


CARACAS (LaPatilla) - E 
sesion ordinario di Asam- 
blea Nacional di ayera 
diamars a debati riba e 
crisis den agricultura cu 
consecuencia grave pa 
situacion alimentario 
tambe. 

E debate a inicia cu parla- 
mentario di Merida, Alexis 
Paparoni, ken a bisa cu “Ven- 
ezuela no lo stop di ta un pais 
petrolero, pero su economia 
no lo sigui depende di petro- 


leo, nos no tin otro alterna- 
tiva cu e sector agro-alimen- 
tario, y su prome recurso ta 
hende, e productornan.” 
Paparoni a bisa cu tin 90 mi- 
yon hectar disponible y cu 
solamente ta probecha 10 mi- 
yon. E1 a agrega cu “Binti aña 
pasa nos tabata produci 78 % 
di loke nos tabata consumi, 
awe solamente 18 %, y pa no 
tin subalimentacion na Ven- 
ezuela nos lo mester ta pro- 
duci, di maishi un miyon 600 
mil tonelada metrico, aunke 


nos lo produci solamente 7,5 
% di esaki e aña aki.” 

Tambe el a refei na produc- 
cion di carni di baca, di cual 
lo mester produci 560 mil 
tonelada, aunke e aña aki lo 
tin un deficit di 65 %, den 
carni di porco lo tin 40 mil 
tonelada, cu un deficit di 71 
%. 

Di su parti diputado Deyalit- 
za Aray a recorda cu e regi- 
men a priminti pa e aña aki 
produccion grandi di berdu- 
ra, carni di porco, lechi, entre 


Venezuela: Pdvsa y Chevron ta bay mehora 

crudo atrobe 



CARACAS (LaPatilla/Re- 
uters) - E empresa estatal 
Pdvsa y Chevron Corp 
tin planea pa bolbe cum- 
insa mehora crudo den e 
planta cu nan ta maneha 
conhuntamente bao di e 
empresa mixto Petropiar, 
cu desde varios luna ta op- 
era como un mezclador, 
segun tres fuente cu con- 
oce e situacion. 

E companianan tin pro- 
grama pa cuminsa produci 


crudo sintetico conoci como 
Hamaca pa exportacion na 
inicio di otro aña, e fuent- 
enan a declara bao condicion 
di anonimato, ya cu nan no 
tin autorisacion pa papia pub- 
licamente di e tema. 

Petropiar a stop di Hamaca na 
inicio di e aña aki y desde juli 
tabata opera como un mez- 
clador di petroleo pa produci 
crudo Merey, cu ta mas pisa 
y ta y principalmente destina 
na mercado Asiatico. 

Den pasado e empresa mix- 


to a yega di produci 210.000 
bari pa dia (bpd) di Hamaca, 
teniendo como base e crudo 
extra pisa di Orinoco, unda 
e reservanan di crudo mas 
grandi di e pais ta. Gran parti 
di e crudo mehora tabata bay 
Merca pa e clientenan grandi, 
entre nan Valero y Citgo. E 
sancionnan di gobierno Mer- 
icano a pone un fin na e fluho 
aki. No tin claridad si Chev- 
ron y Pdvsa tin otro cliente 
pa e crudo Hamaca 

Ni Pdvsa ni Chevron a re- 
sponde riba peticion pa co- 
mentario di prensa. 
Departamento di Tesoro a 
renoba luna pasa e licencia di 
Chevron pa continua oper- 
ando te januari na Petropiar 
y nan dos otro empresanan 
conhunto cu Pdvsa. 



otro. “Unda e placa a keda cu 
tabata destina pa esey,?” ta- 
bata su pregunta. 

Ezequiel Perez a relata cu 
Venezuela tabata bende cu 
otro pais, pero cu e produc- 
cion a bay atras. “Mi mester 
hari ora mi tende Maduro 


bisa cu e muchanan lo bay 
cria galiña na scol.” 

Milagros Paz a critica e regi- 
men di Chavez y Maduro pa 
caba cu produccion nacional. 
“Chavez a expropia cinco mi- 
yon hectar cu awe ta impro- 
ductivo.” 



Sponswr y U N 


Workshop Iroh q hunto y jega na crgQ un faeeld . 

Atelier 'S9, Academia di Beilas Artes Aruba r 
Traho cu klei y ceramica-ortisfa maestro Tilmann 
Meyer- Faye. Cuminsando riba cialuna II di 
november te cu diahuebs 5 dt december 2019 

Tilmann Meyer ^Faye 

Po inscribi mail no el v i s ®a te I i ers89. c om of por yamcs 
doordi simon na teiefonnon 56564613 o 5885776, 


Dominicanessenstraat 34, Oranjestctd. 
www,ateliers89,com 


Edocf la 12 ono porlba. 

Falta di quorum ta tranca 
financiamento aeropuerto Tj 


PHILIPSBURG (The Daily Herald) - No tabatin su- 
ficiente quorum pa vota riba un mocion presenta pa 
miembro di parlamento Claude Peterson den fraccion 
di St. Maarten Christian Party (SMCP) pa firma e acu- 
erdonan legal pa reconstrui aeropuerto internacional 
Princess Juliana. 

E mocion aki a keda presenta den Parlamento durante dialuna 
su sesion riba e situacion actual di e aeropuerto. Solamente 7 
miembronan di parlamento tabata presente pa vota, mirando 
cu 4 miembro a dicidi di sali di Parlamento prome cu e vo- 
tacion por a tuma luga. Minister di Finanzas interino Perry 
Geerlings a trata e preocupacionnan di e aeropuerto durante 
e sesion aki. 

Tin un preocupacion cu e gobierno cu lo bay tuma over no lo 
bay honra e promesanan haci na European Investment Bank 
y World Bank riba e reconstruccion di e aeropuerto, te hasta 
tin preocupacion cu lo anula e acuerdonan. Durante e sesion 
riba dia october 23 a duna di conoce cu a presenta un opinion 
legal na e conseheronan legal di e partidonan cu tin bono den 
aeropuerto. Peterson a bisa cu su mocion tabata enfoca pa hisa 
e confiansa cu lo caba di ehecuta e trabou pa reconstruccion 
di e aeropuerto por medio di oficialisa e acuerdonan, maske 
tin un mocion di desconfiansa contra e gabinete actual cu ta 
manehando e situacion pendiente pa un otro gabinete forma. 
E mocion tabatin reaccion mescla, cu e mayoria di 9 actual 
cuestionando su necesidad. 



Sentencia definitivo di 26 aña 
pa Burney Fonseca riba 
asesinato Wiels 



WILLEMSTAD - E sentencia con- 
tra Burney ‘Nini’ Fonseca pa 26 
aña di prizon pa conhuntamente 
comete e asesinato riba politico 
Curasoleño Helman Wiels a bira 
definitivo. Asina Hoge Raad a de- 
termina ayera. 

E caso den ultimo apelacion aki no 
tabata trata si e acusado lo a comete 
e echo of no, mirando cu den Hoge 
Raad no ta bolbe habri e caso riba su 
contenido (inhoudelijk). Loke tabata 
den disputa ta si e sentencia contra 
Fonseca tabata husto. Corte di Husti- 
cia na Willemstad a haci un fout? Pues 
no, Hoge Raad ta bisa. 

E abogado di casacion Geert-Jan 
Knoops a haci un apelacion riba 15 
punto riba e decision contra Fonseca. 
Si lo a logra haya rason cu e 15 pun- 


tonan aki, segun Knoops lo mester a 
destrui e decision den Hoger Beroep 
pa asina habri e caso bek na Hof na 
Willemstad. 

Entre otro Knoops a purba argumen- 
ta cu no lo tabata corecto pa tuma e 
declaracionnan anonimo cu Edsel 
Gumps, ex Director di Veiligheidsdi- 
enst Curacao, a uza como prueba den 
e caso. E declaracion aki lo ta un de- 
claracion cu el a tende di un persona 
anonimo, un informado di su depar- 
tamento, y cu segun Knoops lo taba- 
tin mag di uza solamente si lo por a 
cumpli cu e exigencianan particular 
di e caso. Pero Advocaat-Generaal, 
mescos Hof, a conclui algo diferente. 
E exigencianan, segun ambos partido, 
solamente ta aplicabel si ta trata di un 
testigo anonimo, no ora ta trata di un 
testigo cu ta uza un fuente anonimo. 


Hulanda mester paga EU 
18.5 miyon Euro pa eror di 
Aruba y Corsou 



LUXEMBURG (The Daily 
Herald) - Europese Hof van 
Justitie diahuebs ultimo a dic- 
ta cu Hulanda mester paga pa 
impuestonan cu no a colecta 
entre añanan 1997 y 2003 pa 
productonan importa pa pais- 
nan Europeo. 

Den aña 2017 Union Europeo 
a entama un caso contra Reino 
Hulandes como miembro di EU 
pa via cu gobiernonan di Aruba 
y Corsou a comete erornan den 
certificacion di productonan pa 
paga impuesto, unda UE a keda 
sin cobra 18.5 miyon den invoer- 
recht. Entre 1997 y 2000 Europa 
a importa lechi for di Corsou y 
di aña 2002 pa 2003 Europa a im- 
porta hariña for di Aruba sin co- 
bra invoerrecht. Nan a importa e 
productonan aki sin cobra invoer- 
recht pasobra esakinan a bin cu e 
certificacion EUR.l. 


Aparentemente Aruba y Corsou 
no tabatin mag di duna e certifica- 
cion aki pasobra e productonan no 
tabata cumpli cu e condicionnan 
principal pa por haya e certifica- 
cion, esta cu e productonan ta ori- 
gina for di Aruba y Corsou. E le- 
chi y e hariña tabata registra di tal 
manera cu a considera nan como 
un producto local eroneamente, 
mirando cu nan tabata bin di otro 
pais. 

Interesante di e decision aki ta cu 
no a dicta contra Aruba of Corsou, 
ni e importadonan, si no cu a pone 
Reino Hulandes responsabel. 

Esaki pasobra ta considera Hulan- 
da como e pais cu tin cu sigura cu 
cosnan cana segun ley den e isla- 
nan, como cu e islanan ta teritorio 
exterior di Hulanda cu ta conta 
como LGO pa EU (Landen en 
Gebieden Overzee). 

Lider di Scout condena den kimamento 
ritual di tres mucha 


DEN HAAG (AP) — Un corte di apela- 
cion na Hulanda a condena un lider di 
scout di a kima tres mucha den un ritual 
di iniciacion di campamento. 

E corte di apelacion na Den Bosch a bisa ayera 
cu e homber ‘seriamente a sobrepasa e limit- 
enan’ di locual ta permiti den un iniciacion 
asina. 

E homber, kende su identidad no a ser revela, 
a ser declara inocente aña pasa pa un corte 
menor, cual a bisa cu e tabata negligente, pero 


no a kima e muchanan deliberadamente na e 
summer camp na 2017. 

E lider, di 24 aña di edad a ricibi un sentencia 
di 180 ora di trabou sin pago, y mester paga 
un victima poco mas di 700 euro di daño. E 
otro victimanan no a ricibi compensacion. 

Organisacion di Scout Hulandes a bisa aña 
pasa cu nunca mas e homber en cuestion lo 
traha pa e organisacion. 

Nota di redaccion: E muchanan riba e potret 
no ta relaciona cu e caso. 



Pdvsa kier keda un aña mas na Corsou 



WILLEMSTAD (Antil- 
liaans Dagblad) - E com- 
pania petrolero di estado 
Venezolano kier keda un 
aña mas despues cu e con- 
tract di lease caduca riba 
31 di december 2019, pa 
asina sigui explota e re- 
fineria Isla te fin di 2020. 

Un funcionario halto di 
Petroleos de Venezuela a bisa 
esaki, kende ta alabes Minis- 
ter di Energia, Manuel Que- 
vedo, den un carta na cada 
minister individual di Gabi- 
nete Rhuggenaath (PAR/ 
MAN/PIN). Asina Antil- 
liaans Dagblad a informa. 

Sinembargo tin indicacion 
cu no lo por bay honra e 
peticion aki, mirando cu ya 
caba ta den combersacion cu 
Klesch Group y a haci cierto 
promesanan caba riba opera- 
cion exclusivo di refmeria 


Isla. Alabes e sancionnan 
Mericano contra Venezuela 
y PdVSA ta haci imposibel 


sigui haci negoshi cu e com- 
pania Venezolano; e excep- 
cion cu companianan estatal 


Curasoleño a haya te mas o 
menos januari 2020 no ta 
permiti esaki. 


Quevedo parce di no con- 
sidera e sancionnan sufici- 
entemente den su peticion; 
echo ta cu e medidanan cu 
Merca a tuma ta haci un 
futuro saludabel pa PdVSA 
riba e isla imposibel. 

Ya e compania Venezolano 
pa mas o menos un aña y 
mey no por suministra cru- 
do riba e refmeria den Scho- 
tegat, locual ta resulta den 
operacionnan faya na Isla. 

Di e manera aki tambe ta 
keda asocia cu debenan 
Venezolano astronomico, 
cual ta crea un riesgo grandi 
di haya beslag riba e suman- 
an. 

Quevedo no ta bay den e 
problema di e sancionnan, 
tampoco e ta duna un spli- 
cacion riba con lo ta posibel 
pa PdVSA por sigui como 
operado na Corsou. 


Director di RdK ta apela riba bononan di Isla 



WILLEMSTAD (Antilliaans 
Dagblad) - Den un carta direc- 
tor interino di Refineria di Kor- 
sou (RdK) Marcelino ‘Chonky’ de 
Lannoy ta nenga fuertemente e 
decision di lidernan den RdK pa 
actua riba e bononan di Isla, ora 
riba 15 di october e situacion di 
panico a surgi. 

Pa via di informacion falso di refmeria 
Isla riba e tumamento di beslag di 
RdK, e dia ey a manifesta riba Post 
7, pero poco prome tambe a bay e 
residencia priva di De Lannoy, unda 
a forma un manifestacion y a uza len- 
guahe fuerte. Tur esaki mientras e di- 
rector di RdK mes no tabata na cas, 
si no den exterior, lagando su casa y 
yiunan pa lidia cu e abuso verbal cu a 
presenta dilanti nan porta. 

Awo cu e asuntonan a calma, De Lan- 
noy ta skirbi, e kier a expresa den 
un carta personal na Angelo Meyer 
(PWFC) y Gherrel Remilia (Apri) 
(sindicatonan) su ‘desaprobacion cat- 


egorico’. E director kier expresa su 
desaprobacion riba e echo cu ‘boso 
como lidernan di sindicato a permiti 
pa e situacion escala di e manera cu el 
a esacala’, e carta cu Antilliaans Dag- 
blad a haya ta bisa. 

Apart di e abuso verbal cu su famia a 
pasa den dje, a menasa cu lo bay cu su 


pertenencianan personal (un pickup y 
un brommer), y cu lo cende su cas na 
candela. “Cu hopi shock mi a tuma 
nota di e falta colectivo di normanan 
di civilisacion”, el a skirbi. 

Meyer y Remilia tabata na altura di 
e echo cu De Lannoy no tabata pre- 
sente na Corsou na e momento ey. 


Asina mes nan a dicidi di exigi pa 
duna prueba cu no a tuma beslag riba 
e crudo, manera Isla a pensa, pasobra 
si no tabatin e sospecho ey nunca lo a 
presenta na e director su cas. 

E mesun presion aki no a pone riba 
Isla, cual ta responsabel pa e informa- 
cion falso. 

Banda di exigi actuacion responsabel 
di banda di e sindicatonan, e ta haci 
un apelacion serio y urgente riba e 
bononan di Isla pa asina contribui na 
un situacion trankilo, por medio di 
un exigi un acuerdo di redundancia 
pa asina sigura trankilidad di parti di 
miembronan di sindicatonan, cerca 
nan dunado di trabou. E director kier 
pa bin paz por medio di a areglo aki. 

Pero e ta haci un apelacion serio na e 
sindicatonan pa bay papia cu Isla/Pd- 
VSA pa yega na un areglo di personal. 
“E areglo aki no por depende di nan 
trabou nobo cerca un operado nobo. 
Esaki mester bira boso prome priori- 
dad”. 

A10 ICLASIFICAD0 


Clasificado 


ECONOMICO 



Personal GRATIS max. 20 palabra 


FASA LAGA BO AVISO NA OFICfNA DI BON DIA 
ARUBA WESTSTRAAT#22 FOR D1 9:OOAM-4:OOPM 


Email nos na 

classi n.ed@c s j jnv.com 


TAHUUR 

un apartment grandi, Wayaca 
Residence, pa 1 of 2 persona. 
Awg. 1.250 pa luna 
Tel.592 9966 


TAHUUR 

Un camber muebla riba highway 
Sta. Cruz . Pa fin di Oct por 
drenta pa Fls.475 

Tel: 741 8637 


SERVICIO PUBLICO 

ta yuda busca cas 
pa cumpra of huur 

Tel. 563 1449 


FOR RENT 

Timeshare La Cabana 
to rent studio 
24 oct. to 29 oct. 2019 

Tel.641 6184/583 8132 

SERV I C I O P UBL I CO 

ta haci tur tipo di trabou 
di costurera 

Tel. 593 2085 


TABENDE 

Cashi pa warda boter di biña 
(Wine rack, 2 drw), unfinished 
Teak wood (25 boter) 

Tel. 594 0527 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 
Tel. 566 5026 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TAHUUR 

un edificio pa negoshi na Playa 
di 100 m2 cu su baño y w.c. cu 
espacio di parkeo pa 3 auto 

Tel : 594 8842 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


TA BUSCA 

un cas barata pa huur den cu- 
nucu den un luga tranquil. 

Tel: 7417607/ 7417609 


SERVICIO PUBLICO 

Buscando auto pa huur y na 
bon prijs? yama nos 
Tel. 593 9953/ 593 8453 


SERVICIO PUBLICO 

ta drecha tur sorto 
di Imagen y verf 

Tel. 584 2489 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TAHUUR 

casita muebla pa 1-2 
persona(sin mucha) serio y re- 
sponsabel, situa central na San 
Nicolas. Excl. awa y coriente 
Yama 9am-5pm 
Tel. 594 2502 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TA BUSCA 

Dama ta busca trabow pa haci 
oficina, negoshi of cas limpi 

Tel. 566 2406 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TAHUUR 

1 Apartment full muebla 2 slpk 
cu airco, alarm, Paga Bon. 
excl: awa, wif, Ecotech, cable 
pa 2 persona. No kids, no pets. 

Tel.585 5521 / 565 3228 


TAHUUR 

Bachi pa tur ocasion 
Tel. 749 2533 


TA HUUR 

un cas 

3 kamber/2 banjo, exclusivo, 
Afl. 2.600,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico ; 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TA HUUR 

1 Studio apt. muebla (airco 
separa) pa Fls.850 serka di 
higway di Santa Cruz. 
Hende serio so ! 

Tel.741 8637 / 699 0746 


TAHUUR 

apt. studio muebla pa 1 per- 
sona serio y responsabel situa 
central na San Nicolas 
excl. awa y coriente (no mas- 
cota).Yama di 9am-5pm 
Tel.594 2502 

TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 
Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 

FOR SALE 

Commercial property close to 
the new Container Port in 
Barcadera, build-up 424 m2, 
land 2400 m2 for $337,078. 
For more details 
Tel. 593 6318 


TABENDE 

Toyota Hilux pickup double ca- 
bina 1999 color gris. Mester bay 
Prijs negotiable, ta den bon 
condicion 

Tel. 563 8822 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel : 569 7539 /737 3993 


AB0NA PA SOLAMENTE AFL. 38,- PA LUNAY RICIBITUR DIA B0CORANTNAN PREFERI 

MAS CERCA EDI BQI 



Yena aki bao e stguiente informacion 


□ Cobranza na Cas. 

□ Cobranza na Trabao. 

□ Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 
. □ Paga CMB 0NLINE . 

□ Personal na oficina di Bon Dia Aruba. 
. nPonedenBox. 

□ Tira den Cura. 

□ 3 Luna □ 6 Luna □ 1 aña 


Yama na telefon: 582-7800 of manda un email na accounting@bondia.com 

www.bondia.com 


Telefon 

Nomber completo: 

Adresdi entrega:. 

Adresdi cobranza:. 

Paqo Adelanta: 

Un bida saludabel, bon movecion y bon peso ta yuda preveni cancer 




bida. 

Pa es motibo, Transition 2 
Health ta duna guia stap pa 
stap pa haci e transicion di un 
estilo di bida pa un otro mas 
saludabel. 

Ki ora e persona sa cu e tin 
bon peso? 

Van der Spil ta bisa cu tur cos 
tin un norma cu tin di haber 
cu edad, estatura. Pa cada 
hende e ta varia. Algo cu nan 
ta haci ta test di cintura di un 


persona. Esey ta duna indica- 
cion si un persona tin peso di 
mas. A base di esey, ta duna e 
conseho di kico pa haci. 

Tin otro aspecto cu mester 
tene cuenta cune apart di 
peso, manera porcentahe di 
vet den e persona su curpa. 
Awa cu e persona tin. Test cu 
sigur por midi a base di e ta- 
bel corecto pa e persona con- 
cerni, É e prueba cientifico di 
con e peso mester ta’. 

Sinembargo e ta bisa cu e ta 
mas cu un peso, pasobra e ta 
mas tanto pa salud en general 
di persona. “Na momento cu 
bo cambia bo estilo di bida, 
automaticamente e peso ta 
cambia. E enfoke mester ta 
cambio y no principalmente 
e peso.” 

E ta comparti cu un produc- 
to pa baha peso inmediato, 
‘personalmente, sin ofensa, 
tin efecto na momento cu ta 
uz’e pa temporada largo, tin 
consecuencia’. Pa motibo cu 
ora stop cu e producto, e per- 
sona ta subi dos biaha mas di 
e peso cu tabata na cuminsa- 
mento. 

Den su experiencia, Van der 
Spil ta comparti cu e ta mama 
di 3 yiu, anto el a subi peso, 
pero na momento cu el a haya 


su di tres yiu, el a adapta su 
cuminda, come mas berdura, 
no come carni y wak unda e 
ta cumpra su cuminda. 

E1 a cuminsa core un bes pa 
siman, te cu awo 3 bes pa si- 
man pa ta activo y ta come sa- 
ludabel. Purba evita cuminda 
procesa, producto den bleki 
unda cu tin preservativo of 
hopi sucu. Tin diferente pro- 
ducto cu no ta bon pa salud. 
“Sa e origen di bo cuminda lo 
haci un cambio. Den mi caso 
ami por papia di mi mesun 
experiencia di cambio cu mi 
a wak resultado”, el a expresa. 

A puntra van der Spil, cu toch 
ta keda comentario cu hende 
ta bisa cu come saludabel na 
Aruba ta caro. Sinembargo e 
ta bisa cu esey no ta berdad. E 
ta duna di conoce cu hende ta 
scoge pa gasta placa den com- 
bo di fast food (15 -20 florin), 
en bes di cumpra diferente 
berdura. 

Por cumpra cosnan manera 
bonchi cu ta sali barata y ta 
rico den proteina y ta durade- 
ro. “E pensamento mester 
cambia. Bo tin escogencia pa 
e berdura, fruta y cumpra den 
cantidad tiki y parti nan. E ta 
bay mas den sa den kico pa 
gasta, kico pa cumpra y unda 
pa cumpra.” 


ORANJESTAD - Kon- 
ingin Wilhelmina Fonds 
Aruba, hunto cu Tran- 
sition 2 Health lo tene 
un charla diasabra dia 9 
november pa 9am te cu 
12pm, pa papia tocante un 
bida saludabel, movecion 
y bon nutricion. 

Lelicia Tromp, Vocero di 
KWF a informa cu e meta 
principal di e fundacion ta 
educacion y prevencion. Du- 
rante e charla lo enfoca riba e 
tres punto cardinal cu a men- 
ciona ariba, pa yuda den as- 
pecto di preveni cancer. 

Pa cada persona por mantene 
un peso saludabel, move mas 
y tin bon nutricion. Tromp ta 
splica cu e tres punto aki no 
ta solamente importante pa e 
parti preventivo, pero tambe 
estudio ta demostra cu estilo 
di bida saludabel ta impor- 
tante pa sobreviviente di can- 
cer. 

Come bon, ta haci ehercicio 
regular y tin un peso adecua 
por yuda un sobreviviente di 
cancer preveni e haya e male- 
sa atrobe. Tromp ta bisa cu e 
charla ta dirigi pa comunidad 
en general y entrada ta gratis. 

Pa esunnan cu kier registra, 
por haci esaki na centro di in- 
formacion na Spinozastraat 9 
of por yama na telefon 582- 
0412 durante ora di oficina. 
E charla lo tuma luga den 
club Den Bosco na Noord, 
na e cura di misa Santa Ana. 
Rekisito pa por participa ta pa 
persona yega cu paña comodo 
y un mat pa drumi riba dje. 
Lo ta haciendo e charla hunto 
cu Transition 2 Health. 


Nannelle van der Spil - 
Croes, director di Transition 
2 Health a comparti cu e 
charla lo ta di forma inter- 
activo, caminda nan lo duna 
un splicacion tocante e parti 
di nutricion. Kico ta impor- 
tante pa hende come y con 
por yuda pa biba un bida mas 
saludabel. 

Den e parti di movecion, casa 
di Van der Spil, kende ta fi- 
sioterapista lo duna informa- 
cion y guia pa demostra dicon 
ehercicio ta importante. Den 
e forma cu hende por haci es- 
aki y despues lo haci e forma 
interactivo, cu cada persona 
por participa pa haci move- 
cion hunto cu nan. 

Tin awendia problema cu ali- 
mentacion rond di Aruba? E 
ta contesta cu locual e ta haya 
cu falta ta e parti di nutricion 
balansa. “Mi ta wak cu perso- 
na hopi biaha ta opta pa cum- 
pra cuminda cla. Nan tin un 
bida druk, cu ta haci cu e es- 
cogencia ta bira mas dificil.” 

Pa locual ta mas dificil ta 
cu ta sugeri pa come cum- 
inda fresco, pa hende por sa 
di e origen di nan cuminda. 
Mayoria di biaha ora cumpra 
cuminda riba caya, no por sa 
con e cuminda ta procesa, e 
no ta fresco y no sa con el a 
wordo cushina. 

Sinembargo, pa cambia un 
estilo di bida pa uno mas sa- 
ludabel, e ta bisa cu e ta un 
proceso cu ta tuma tempo. E 
no ta algo cu por haci ‘un dia 
pa otro’; tampoco ta un dieta 
caminda ta sigui pa un si- 
man despues bay na rutina di 
come malo. E ta algo cu mes- 
ter bira parti di un persona su 

Chauffeur bou influencia a 
causa accidente fuerte na 
Kudawecha 


ORANJESTAD - Riba e 
caminda di Kudawecha, 
dialuna anochi a sosode 
un accidente basta fuerte, 
na momento cu un Hyun- 
dai Accent a subi caminda 
y un Lexus bayendo di- 
reccion pariba a dal basta 
duro den e vehiculo. 

E impacto fuerte a laga un 
señora, conductor di e Lexus, 


herida. 

Ambulance a presenta pa 
atende cu e victima. Na e si- 
tio polis di trafico a constata 
cu e chauffeur masculino di 
e Tucson ta bou di influen- 
cia di alcohol y a pone supla, 
pero na mas cu un ocasion 
no a logra y a keda deteni 
hiba warda pa pasa un test na 
e mashin. 





Minister Bikker ta kere cu mesterpor yega na solucion 

Accion diadomingo mainta na 
Brandweer Aeropuerto 


ORANJESTAD - Tra- 
hadonan di Brandweer 
Aeropuerto diadomingo 
mainta a tene un accion, 
debi cu dos funcionario a 
bay un opleiding den exte- 
rior y e forma con e pro- 
ceso a tuma luga a trece 
disgusto entre nan. 

Segun un comunicado di 
prensa, e decision aki ta Lei- 
ding di Brandweer mes a 
tuma y e trahadonan ta kere 
cu mester tin trato igual pa 
tur bay dilanti den nan tra- 
bou. E trahadonan mes no tin 
nada contra cu tin coleganan 
ta bay pa haya un opleiding, 
pero tin miembro ta sinti cu 
nan tambe tin mesun dere- 
cho y cu nan ta keda afo. 

Relaciona cu esey, Minister 
di Husticia, Andin Bikker ta 
bay atende cu Leiding, pa- 
sobra tin un MOU firma cu 


Hulanda di aña pasa na juli 
durante reunion di JVO na 
Boneiro. Basa riba esey, ta 
percurando pa diferente de- 
partamento haya opleiding y 
e MOU ta specificamente pa 
Brandweer. Si tin persona cu 
mester haya e opleiding ey, 
Bikker lo percura pa e haya e 
opleiding. 

Bikker, despues di a haya tur 
informacion di e preocupa- 
cionnan di e trahadonan riba 
e situacion, ta kere cu mes- 
ter por yega na un solucion. 
Mesora a dicidi di planea un 
reunion diamars awor na 
Bestuurskantoor cu sindicato 
di Brandweer, SIMBA. Tam- 
be Bikker a propone pa mini- 
mo un biaha pa luna reuni pa 
tin un Excel Sheet pa pone 
tur preocupacion y wak con 
por avansa riba tur deseo of 
cosnan cu ta den man di go- 
bierno pa mira con por logra 


nan den cuadro di e reto pre- 
supuestario of riba nivel lab- 
oral. Segun e comunicado, 
Bikker ta kere den solucion y 
e ta un persona di solucion. 
Varios di e preocupacionnan 
ta cosnan facil y lihe cu por 
adresa. 

E mandatario tin compren- 
sion cu e preocupacionnan 
pasobra esaki ta un departa- 
mento cu pa hopi aña tin un 
rapport unda diferente cos 
mester adresa. Awor tin un 
sindicato cu kier duna aten- 
cion na esakinan y Bikker ta 
habri pa yega na un solucion. 
Momento cu Bikker tabata 
na Brandweer Aeropuerto 
diadomingo mainta, e por a 
mira cu tin algun manten- 
cion cu mester di atencion y 
tin di nan cu di biaha den e 
siman cu ta bin por reempla- 
sa nan of drecha nan, segun e 
comunicado. 

Yiu homber a lanta agredi 
mama den cas na Bushiri 


Homber a baha for di bus y haya 
bati di un grupo 


ORANJESTAD - Ayera, 
algo pasa di 1:30 merdia 
na e casnan di pueblo na 
Bushiri, un yiu homber cu 
no ta bon di cabes, kende 
ta sufri di un enfermedad, 
a lanta contra su mama, 
kende ta un persona di 
edad avansa. 

Durante e problema, e yiu 
homber lo a agredi e mama. 


Manera cu polis a yega na e 
sitio, e yiu homber a sali na 
careda drenta mondi 

Oficialnan a bay su tras y a 
topa cune caminda pa Madiki 
Kavel. A papia cune y e tabata 
cooperativo. Debi cu e no ta 
bon mentalmente, a bay cune 
den dog catcher pa warda, 
unda personal di slachtoffer- 
hulp lo atende cune. 



ORANJESTAD - Dialuna 
anochi, un homber di edad 
jong a baha for di bus na 
Avenida Milo Croes ban- 
da di Voogdijraad y ora e 
tabata pafo, por lo menos 
5 pa 7 persona a aserk’e y 
a cuminsa bati’e formal- 


mente. 

E bringamento a bin caba riba 
e bentana di ex Hagemeyer y 
esaki a keda destrui. 

Polis a presenta di biaha na 
e sitio y a papia cu e victima, 


pero e no tabata desea asis- 
tencia di ambulance, maske 
cu e tabata sangra for di su 
nanishi. Polis a tuma dato y 
a dun’e conseho tocante e ca- 
minda pa cana pa entrega un 
denuncia. 





Notintempo 
pa laba y Seca bo 
Pañanan! 

Pa$ay Laganan na: 


Reiojes 

Puiseras 

Cadenas 

Dijes 


Compramos 

Vendemos 

Arreglamos todo tipo de Joyas 

Contamos con uit Buen Surtido de 
Pulseras y Baterias para Relojes 

Habri di Dlaluna pa Diasabra 
9:00am pa IOOdik v di 2:0Qpm - G:00pm 


LAUNDRY 

Habñ di Dialuna pa Diasabra 
1:30am non stap 7:3Gpm 
Diadomingo de SOOam - IOOditi 

Tel: 587 0772 


Nos ia graba 
tur sorto di 
articulo 
di rretal 
yama of 
bistiita nos 


JOYERIA 

COMPRA Y VENTA 


aqua 

Lalndry 


Tanki 

Leendert 17 B-A 
Tel: 587 3940 
Fax: 587 2478 
Cell 592 9055 


COMPRA 

Tres manifestante ta muri den confrontacion 



BAGDAD (AP) - 3 mani- 
festante anti gobierno a 
muri durante un confron- 
tacion cu forsa di sigu- 
ridad na Irak, mientras 
cu autoridad ta purba pa 


habri e haf principal di e 
pais, cu ta blokia pa mani- 
festante durante 3 dia. 

Trahado ta bisa cu forsa di 
siguridad a cuminsa tira den 


direccion di manifestante. 
276 manifestante a perde 
nan bida desde dia 1 di oc- 
tober na Bagdad y rond di 
henter e Sur, mayormente 
Shiita. Manifestantenan kier 
un revision di sistema po- 
litico estableci despues di e 
invasion lidera pa Merca na 
2003, acusando gobierno y 
partidonan politico principal 
di corupcion den maneho di 
economia y escasez trabou. 

Na Bagdad, manifestant- 
enan a crusa e brug riba riu 
Tigris y a enfrenta cu forsa 
di siguridad cerca di sede di 
television estatal y oficina di 
Prome Minister Ádel Abdul- 
Mahdi. Cinco manifestante y 
1 miembro di forsa di siguri- 


dad a fayece. 

Manifestantenan a cende 
taira na candela. Autoridad a 
restringi acceso na internet 
y blokia algun rednan social 
durante protesta na october. 
Pero Netblocks, un grupo cu 
ta monitor acceso mundial na 
internet, a reporta un shut- 
down mayor pa autoridadnan 
Iraki, cu uzo bahando na 19% 
di lo normal. 

Abdul-Mahdi a expresa su 
sosten na demanda di e mani- 
festantenan y condena e vio- 
lencia na tur luga, mientras e 
ta resisti di renuncia. Gobi- 
erno kier habri caminda pa 
asina bolbe na normalidad, 
bisando cu interupcion ta 

costa economia miyonnan di 
dollar. 

Embahada Britanico a insisti 
cu gobierno di Irak mester 
garantisa cu forsa di siguridad 
lo proteha manifestante, y ac- 
tua di manera apropia. “Pro- 
testa pacifico ta un derecho di 
pueblo y violencia contra nan 
ta inaceptabel”, e embahada a 
post riba Facebook. 

Politica di Irak ta domina pa 
partido Islam Shiita y hopi 
di nan tin relacion cercano 
cu Iran. A pesar cu Irak tin e 
di cuatro reserva mundial di 
petroleo, Bagdad y otro ciu- 
dad ta sufri frecuente corta- 
mento di energia y awa den 
varios region no ta potabel. 


Partidonan ta priminti caba cu agonia di Brexit si nan gana eleccion 



LONDON (AP) - E tres 
partido politico principal 
di Reino Uni a purba di 
convence votadonan can- 
sa ayera, tur primintien- 
do cu lo caba cu e saga di 
Brexit si nan gana elec- 
cion nacional otro luna - 
pero ofreciendo visionnan 
hopi diferente di con lo 
logra esey. 

Prome Minister Boris John- 
son a bisa cu si partido con- 
servador gana dia 12 di de- 
cember, e lo pone Parlamento 
ratifica acuerdo di divorcio cu 
Union Europeo, y Reino Uni 
lo bandona e bloc prome cu 
31 di januari proximo. 

E partido principal den oposi- 
cion, Partido di Labor, ta bisa 
cu lo dura un tiki mas largo 
- seis luna - pa caba cu mas 


di tres aña di incertidumbre 
impulsa pa e decision di vota- 
donan na 2016 pa bandona 
e Union di 28 pais, despues 
di mas di cuatro decada di 
miembresia. 

Centro-iskierdista Labor ta 
bisa cu si e gana, dentro di 
seis luna lo negocia un acu- 
erdo nobo di divorcio Brexit, 
cu lo mantene relacion estre- 
cho entre Reino Uni y Union 
Europeo, y despues tene un 
referendum nacional riba si 
lo bandona e bloc riba e ter- 
minonan aki, of lo keda den 
e bloc. Lider di Labor, Jeremy 
Corbyn no a bisa cua opcion 
e lo sostene. 

Johnson ta insisti, den un 
carta habri, pa aclara y splica 
cua ta su plan. Corbyn a bisa 
cu e plan di trabou pa Brexit 


ta cla y simpel. E1 a bisa cu tin 
rason pa apela na 52% votado 
cu a opta pa bandona UE y 
48% cu kier a keda na 2016. 

Corbyn a bisa cu crisis di 
Brexit mester resolve, pero 
mester wordo haci demo- 
craticamente. Democrata lib- 
eral pro UE ta purba pa atrae 
votadonan leu di partido, cu 
promesa mas grandi pa elimi- 
na Brexit por completo. 

Nan a bisa cu nan por pone 
fin na problema economico. 
Cu lo impulsa economia y 
permiti pa gobierno pone 
otro 50 mil miyon di libra 
den servicio publico. Actu- 
almente e partido tin sola- 
mente 20 di e 650 asiento den 
parlamento. 

46miyon di persona lo vota 


den eleccion cu 650 asiento 
di House of Commons den 
wega. Unabes cu Reino Uni 
bandona UE, lo tin cu ne- 
gocia un acuerdo comercial 
nobo cu e bloc. 

Michel Barnier, hefe di ne- 


gociacion Brexit di UE, a 
bisa ayera cu negociacion 
post- Brexit pa un acuerdo di 
comercio liber cu Reino Uni 
lo por ta mas dificil cu e ne- 
gociacionnan cu a tuma luga 
durante e ultimo tres aña. 


Violencia anti Polis ta lanta riba caya 


PARIS (AP) -Violencia 
anti polis a surgi den e 
barionan problematico 
rond di Paris, señalando 
cu ilegalidad ainda ta pre- 
sente den e ‘hotspot’ ur- 
bano Frances cu a explota 
den tres siman di protesta 
na 2005. 


E violencia diasabra anochi 
na Chenteloup-les-Vignes y 
brotanan reciente den otro 
barionan fuerte west di Paris 
no a iguala e intensidad ni 
destruccion causa pa e dis- 
turbionan cu a plama na cen- 
tenares di ciudad na 2005. 
Pero autoridadnan Frances 
ta alarma, pasobra e violencia 


ta parce di ta pre planea, cu 
trampanan poni deliberada- 
mente pa ataca polis. 

Oficialnan di sindicato di Po- 
lis ta sospecha cu gangnan ri- 
val di diferente bario dificil ta 
competiendo pa dominio den 
nan atake, y ta disfrutando e 
cobertura den medionan di 
comunicacion cu ta generan- 
do, hasta incitando otro riba 
rednan social. 

Na Chanteloup-les-Vignes, 
atacantenan bisti cu capa a 
sconde den mondi, ward- 
ando. Ora polis a yega, con- 
testando na yamada tocante 
un candela, nan a ataca. Bou 
cobertura di scuridad, ho- 
bennan a tira proyectil riba 
oficialnan y klapchi poderoso 


cu a yena e shelo di anochi cu 
luz y explosion resonante. 

A diferencia di e protestanan 
di 2005, cual tabata impulsa 
pa e morto di dos hoben 
adolescente electrocuta den 
un sub-stacion mientras ofi- 
cialnan tabata persigui nan, e 
atakenan recien no ta mustra 
un motibo obvio. Y mientras 
manifestantenan na 2005 ta- 
bata rabia tocante percepcion 
di inhusticia social y eco- 
nomico, esunnan atacando 
polis awo ta parce di simple- 
mente disfruta nan violencia. 

E violencia sosteni na 2005 a 
duna impulso na auto- reflex- 
ion tocante e fayo di Francia 
pa integra su miyones di in- 
migrante, y nan muchanan 


naci na Francia bibando den 
proyectonan di vivienda des- 
ola, mancha pa cifranan halto 
di desempleo y prospectonan 
limita. E preocupacionnan 
aki ta keda sin resolve casi 15 
aña despues. 

Maj. William Blachet, kende 
ta representa sindicato di po- 
lis Unite SGP den e region 
di Yvelines, cu ta inclui Ch- 
anteloup y otro ciudad unda 
a agredi polis, a bisa cu e ho- 
bennan involucra ta ataca po- 
lis pa diversion. 

Alcalde Catherine Arenou ta 
bisa cu henter e proceso ta 
haci pa Polis traha mas dificil 
sin luz, y cu awo e 5.000 resi- 
dente ta biba bou di teror. 

Thom de Graaf ta elogia Trampolin pa Trabou riba Twitter 



ORANJESTAD- Durante su bishita di trabou na Aruba 
y Corsou, Vice Presidente di Raad van State Thom de 
Graaf a elogia via Twitter e trabou cu fundacion Tram- 
polin pa Trabou ta bin ta haciendo pa asina integra ho- 
bennan cu limitacion den forsa laboral. 

Despues di un agenda cu bishitanan oficial na Gobernador 
Alfonso Boekhoudt, bou presencia di Conseho di Estado (sta- 
atsraad) di Aruba pa Reino Milly Schwengle, mescos bishita- 
nan pa prome minister Evelyn Wever-Croes (MEP) y parla- 
mento, De Graaf a haya chens pa bishita Trampolin pa Trabou. 
Durante e bishita e Vice Presidente di e organo consehero di 
Reino riba asuntonan legislativo y di maneho a mira con e 
fundacion ta traha. Lionel Rumnit, kende ta esun cu a cum- 
insa y ta lidera e fundacion, a duna De Graaf un tour di loke 
ta pasa bou guia di e fundacion y con nan ta yega na nan meta. 
De Graaf a menciona cu e ta un ‘iniciativa bunita’ riba su 
cuenta di Twitter, mirando cu e fundacion ta yuda hobennan 
cu limitacion integra den mercado laboral. 


Reapertura Museo 
Arkeologico Arubano 



ORANJESTAD - Despues di permanece mas cu dos 
aña cera, Museo Arkeologico Arubano (MAA) a habri 
su porta bek. 


Ayera minister di Cultura, Xiomara Ruiz- Maduro a bisa cu 
durante e mas di tres aña cu e museo a permanece cera, e 
importancia di MAA tabata bisto pa turismo, enseñansa y in- 
formacion. 

E mandatario a anuncia cu despues di e reapertura aki lo bin 
un fundacion cu lo permiti cu MAA por tin un maneho au- 
tonomo y crea su fondo. Tambe el a laga sa cu lo bin un mane- 
ho mas structura pa loke ta trata nos museonan na Aruba. 






Renaissance Convention Center Ta Presenta 


/ww 

DINNER & DANCE PARTY 


Diahuebs, December 12, 2019, 8;OOPM 

(Porta ta habri 7:30PMJ 


1:00AM 


MUSICA; Tsunami y Megateca Genle 
PRIJS: Aff 85.00 pa persona 
(prijs ta inclui all-you-can-eat Christmas buffetj 
Cash Bar na FLORIN 


Pa mas informashon contoct 

Mogoly na 523.6404 of Sue Ann na 523,6403. 

l. G. Smlth Bivd 9. Oranjestad. Aruba 


RENAISSANCE 

AtUBA flESOP'T A CASsNO 

Apertura di exposicion di Rani Varde na 
Camara di Comercio bon bishita 




ORANJESTAD - Diabierna 1 
di november Camara di Com- 
ercio y Industria Aruba (KvK) 
a tene e apertura oficial di su 
di ocho exposicion di arte. Cu 
e meta pa duna un aporte na 
artistanan local, e exposicion 
aki ta reemplasa e exposicion 
di Van den Heuvel cu a keda 
exponi durante un aña na 
KvK. 

Como artista local e aña aki a toca 
turno na Rani Varde, cu a pre- 
senta su obranan di arte hibando 
e tema ; In search of peace’. Varde 
ta naci na India y pa 24 aña caba 
e ta practicando y experimentan- 
do su creatividad via pintura. E 
ta expresa su herencia cultural 
den su obranan y ta inclui dife- 
rente elementonan cu ta refleha 
su personalidad. Pa Rani e ta un 
placer ora e por inspira otro per- 
sonanan via su obranan. E ta sinti 
cu e momento cu e ta traha riba 
su obranan ta momentonan hopi 
special pe spiritualmente caminda 
e ta alabes inspira y asina tambe 
e a crea su propio estilo di pinta 
su obranan. Por mira mas di su 
obranan via su pagina di Face- 
book artzbyrani of su instagram 
art_by.rani. 


B HHP« 


E apertura di ‘In search of Peace’ 
a conta cu presencia di varios em- 
presario y interesadonan cu a bin 
pa admira e arte, cu por cierto lo 
keda exponi pa un aña largo na 
Camara di Comercio. E diabierna 
atardi aki tawata sigur uno hopi 
ameno caminda e bishitantenan a 
disfruta di snacks y bebida mien- 
tras nan por a aprecia e exposicion 
cu ta dorna e area di recepcion 
di KvK. Durante e anochi aki ya 
caba tawatin interes di coleccioni- 
stanan pa cumpra algun di e ob- 
ranan di Rani Varde. 

Camara di Comercio ta gradici 
Rani Varde pa acepta e invitacion 
y exhibi su obra di arte den nos 
edificio y ta invita un y tur pa pasa 
libremente durante oranan di ofi- 
cina, di dialuna pa diabierna, en- 
tre 8:00am y 4:30 pm pa admira e 
pinturanan. Alabes KvK ta gradici 
tur cu a bishita e apertura di e ex- 
posicion. 

Esunnan interesa pa haya mas in- 
formacion tocante e posibilidad 
pa exhibi na KvK por manda un 
e-mail pa: businessinfo@aruba- 
chamber.com of yama na 582- 
1566 ext. 27/30/42. 


Cera conoci cu Amy Richards, studiante di Universidad di Aruba 


ORANJESTAD - Dia 9 di novem- 
ber, Universidad lo habri su portan- 
an pa publico en general di 9:30 di 
mainta te cu 13:00. Awe nos lo laga 
Bo cera conoci cu Amy Richards, un 
studiante di e Faculdad di Sciencia, 
di e programa ‘Organization Gover- 
nance and Management’ (OGM). 

Na edad di 18 aña, Amy Richards su 
strea tabata subiendo. E tabata sobresali 
den su ultimo aña di scol secundario, cu 
luz riba ganamento di un prominente 
competencia Arubiano di cantamento 
y cu plannan pa atende universidad na 
Hulanda despues di su graduacion; na 
momento cu su bida a tuma un rumbo 
inespera. Amy a realisa cu tur cos tabata 
na punto di cambia - su hubentud sin 
problema tabata tras di lomba. E tabata 
spera un baby. 

Mientras cu sali na estado cu 18 aña 
no tabata parti di Amy su master plan, 
el a acepta e yamada di maternidad cu 
balentia. E1 a opta pa pospone su edu- 
cacion temporalmente y a uza su em- 
baraso pa siña tur loke e tabata por riba 
con pa lanta un yiu. Na momento cu su 
yiu homber, Tyler, a nace, Amy a rehace 
su bida pa acomoda su pakete di alegria 
nobo. Sinembargo, tabatin algo cu e no 
tabata dispuesto na sacrifica - su educa- 
cion. 

E caminda academico di Amy no tabata 
uno facil, pero e tabatin un sistema di 


sosten excelente. 

Asina tanto, cu di echo, e y su mama a 
lanta ‘Baby Zoe Foundation’ pa asisti 
otro mama hoben cu por ta no tin bon 
sosten na cas. Despues di purba un par 
di biaha sin logra, Amy a haya su luga 
den e programa OGM di Universidad di 
Aruba, unda el a descubri su pasion pa 
politica. E aña aki lo e defende su tesis, 
pa opbtene su titulo y e lo celebra Tyler 
su 10 aña. 

A pesar cu bida a tir’e un curva, Amy 
nunca a give up. E1 a logra haya manera 
di balansa trabou, scol y maternidad cu 
admirabel gracia. Su strea nunca a stop 
di subi - el a tuma solamente poco mas 
tempo pa alcansa su top. Amy Richards 
ta otro ehempel bibo di loke bo por logra 
si bo ta kere den bo mes y nunca no ta 
laga bo soñonan cay. 

Cu hopi orguyo nos kier informa pueblo 
cu Amy Richards a gradua siman pasa. 
E1 a obtene un diploma di Bachelor di 
Faculdad di Sciencia, di e programma 
‘Organization Governance and Manage- 
menf. Corda felicif e diasabra ora boso 
bishita nos ‘Open House’ y haci uzo di 
e oportunidad pa e conta su experencia 
como mama, studiante y locutor. 

Bin mira loke bo ta logra na UA. Nos 
ta warda bo diasabra dia 9 di november. 
Haci uzo di e oportunidad y combersa 
cu Amy y tur otro studiante tocante su 
experencia na Universidad di Aruba. 

ORANJESTAD - Den un Tinashi 
completamente yen, cu carnavalista, 
reina, prins & Pancho, representante 
di Grupo Uni, Representante di Mu- 
sica, Mandatarionan presente, pren- 
sa, miembro nan di board di SMAC, 
sponsor y stakholdernan, Sticht- 
ing Maneho di Aruba su Carnaval 
(SMAC) a lansa e schedule pa loke ta 
Carnaval 66. 

Por a tuma nota, cu e cambio di mas gran- 
di ta cu practicamente tur evento lo wordo 
organisa na Carnival Village. Den comb- 
ersacion cu Jason Brown, e presidente ac- 
tual, e la elabora un tiki riba esaki. “E ta 
masha facil, nos tin un Carnival Village y 
nos mester haci uzo di dje”. Lo arma un 
escenario y esaki lo keda den Carnival Vil- 
lage pa henter e temporada di Carnaval. 

Repasando e schedule, nos a tuma nota 
cu ta bin bek cu eleccion di Reina di Scol, 
tambe tin Reina di Paradera, cual ta mus- 
tra den direccion cu e celebracion ta ye- 
gando bek den districtonan di Aruba. Al- 
gun evento nobo, ta un Carnival Costume 
Show, cu lo tuma luga den November, a 
split e fmal di Caiso & Soca Monarch den 


Schedule pa Carnaval 66 


dos anochi. Nos a compronde cu tin un 
sorpresa grandi pa e diasabra, pero nos ta 
warda pa Musica divulga esaki, ta cu nan 
ta e organisacion encarga cu e evento aki. 
Dia 8 februari 2020, lo tin un concierto cu 
ta hiba nomber di Unity Flag Fest, cual 
tambe ta algo nobo riba e schedule pa loke 
ta Carnaval 66. 

Un aspecto cu e board nobo di SMAC a 
tene na cuenta cune, ta cu durante e ul- 
timo aña nan aki, hopi tabata e comen- 
tarionan negativo cu ta caba e Carnaval 
diadomingo pa asina duna espacio pa bula 
bai Korsow. No ta tur carnavalista taba- 
ta contento cu esaki, pues a opta pa bin 
bek cu e Old Mask Parade cual lo tuma 
luga diamars y tambe SMAC a oficialisa e 
evento cu semper ta trese masha hopi am- 
biente mes, cual ta e Burn Out Monday 
cu ta tuma luga na Baby Beach 
Mas e dianan ta pasa, SMAC lo ta man- 
dando informacion riba cada evento indi- 
vidualmente. SMAC kier a tuma e opor- 
tunidad aki di gradici ATA, AAA, Gobi- 
erno di Aruba, SETAR, Mac 4U, Romar 
Trading, Final Format, APA, Brandweer, 
DOW, KPA y tambe Serlimar. Sin nan 
aporte, tur esaki lo no ta posibel 



Cruz Cora ta habri su porta na San Nicolas 


SAN NICOLAS - Diadomingo dia 3 di 
november ultimo, tabata un dia masha 
special pa Cruz Cora Aruba. Despues di 
evalua e necesidad di comunidad y tam- 
be con esaki lo yuda cu logistica pa e or- 
ganisacion, a dicidi di habri un sucursal 
na San Nicolas. 

Pa hopi aña e edificio di Mourik na Lagoweg a 
fungi como post di Carnaval pa Cruz Cora, y 
awor ta e adres tambe pa e sucursal nobo, esta 
Lagoweg 36. 


Despues di un bunita apertura haci pa ex- 
Gobernador, Sr. Fredis Refunjol cu a tuma 
luga llor di mainta, publico por a pasa di 



bishita, haya un tour di e sucursal y conoce e 
servicionan cu lo brinda comunidad, mane- 
ra ayudo social, cursonan di prome auxilio, 
charlanan pa gruponan. Pero tambe e sucursal 
aki ta ekipa cu material pa cualkier calamidad, 
asina yuda cu e parti logistico pa por traha den 
areanan afecta si tin un yobida fuerte, horcan 
of otro calamdidad, saliendo for di San Nico- 
las. 

E sucursal aki lo ta habri riba diamars, diaran- 
son y diahuebs di 8or pa 4or na comienso pa 
wak con e ta funciona. E telefon di e sucursal 
na San Nicolas ta 588 4004 y e-mail ta keda 
central info@redcrossaruba.com 

Final di Copa Libertadores 
ta bay di Santiago pa Lima 


De Minaur ta derota Fokina den 
Next Gen Finals 


ASUNCION (AP) — Cu- 
erpo di futbol Sur Ameri- 
cano, CONMEBOL, a 
move e final di Copa Lib- 
ertadores for di Santiago 
pa Lima, pa motibo di un 
ola di demostracion di si- 
mannan largo den e capi- 
tal Chileno. 

CONMEBOL a anuncia e 
decision ayera, despues di un 
reunion cu representantenan 
di e dos fmalista - campeon 
defensor, River Plate di Ar- 
gentina, y Flamengo di Bra- 
zil. 

E fmal ta keda riba schedule 
pa dia 23 di november prox- 
imo, pero awo den e capital 
Peruano na luga di e stadion 
Estadio Nacional na Santiago 


de Chile. 

Chile ta pasando den distur- 
bio politico pa casi 20 dia, 
desde cu demostracionnan 
a cuminsa luna pasa despues 
cu gobierno a anuncia un au- 
mento den prijs di transporte 
publico. E protestanan a ex- 
pande pa inclui demanda pa 
educacion, servicio di salud y 
desigualdad economico. 

Aña pasa, e wega decisivo 
di Copa Libertadores entre 
River y nan archi rival, Boca 
Juniors, mester a move na 
Madrid pa motibo di inci- 
dentenan violento na Buenos 
Aires. River a gana 3-1 na e 
stadion di Real Madrid, San- 
tiago Bernabeu. 



MILAN (AP) — E top- 
seed, Alex de Minaur di 
Australia a vence Alejan- 
dro Davidovich Fokina 
ayera, den nan partido di 
apertura den e Next Gen 
Finals na Milan. 

De Minaur a gana ocho di e 
ultimo nuebe game contra e 
Spaño, pa gana 4-2, 3-4 (5), 
4-1, 4-1 den e evento round- 
robin, cu ta conta cu un for- 
mato unico di cinco set, unda 
cada set ta e prome di cuater 


game. 

De Minaur, di 20 aña di edad, 
tabata fmalista ultimo tempo- 
rada na e evento di fm di aña 
pa e miho hungadonan bou 
21 aña di edad. 

Miomir Kecmanovic di Ser- 
bia a gana e otro partido 
di Grupo A, venciendo e 
Noruego, Casper Ruud 4-3 
(5), 4-3 (5), 4-2. 

Den Grupo B, e Italiano di 


18 aña di edad, Jannik Sin- 
ner a deleita su publico local 
venciendo e #2 seed, Frances 
Tiafoe di Merca 3-4 (4), 4-2, 
4-2, 4-2. 

Tabata e prome victoria pa un 
Italiano na e evento, cual ta 
den su di tres aña. 

Ademas, Mikael Ymer di 
Suecia a vence e Frances, 
Ugo Humbert 4-3 (2), 1-4, 
4-2, 4-1. 



Ta retira carchi cora di Son 
Heung-min 


Vinokourov inocente di corupcion den caso 
di manipulacion di carera 


LONDON (AP) — Son 
Heung-min di Totten- 
ham no lo ser suspendi pa 
e reto cual a resulta den 
un lesion serio pa Andre 
Gomes di Everton, despu- 
es a retira su carchi cora. 

E delantero Sur Koreano 
a bandona e cancha na yo- 
ramento ora el a ser retira 
durante e empate 1-1 dia- 
domingo, despues cu e reto 
a laga e centrocampista Por- 
tugues, Gomes cu un enkel 
kibra y disloca. 

Tottenham a apela e decision 


di retira Son, kende tabata 
enfrentando un suspension 
di tres wega pa foul play se- 
rio. Asociacion di Futbol In- 
gles ta bisa cu ‘un Comision 
Regulador Independiente a 
sostene e keho di ‘wrongful 
dismissal’ (retiro eroneo)’. 

Son a biaha cu team di Tot- 
tenham pa e wega di Cham- 
pions League awe na Red Star 
Belgrade, mientras delantero 
Harry Kane tambe ta bolbe 
despues di su ausencia den e 
wega na Everton pa motibo 
di un virus. 


BRUSSELS (AP) — Un 
oficial hudicial a bisa cu 
ex- campeon Olimpico 
di ciclismo, Alexandre 
Vinokourov y su compa- 
ñero ciclista Alexandr 
Kolobnev a keda declara 
inocente di acusacion di 
corupcion, den un supues- 
to caso di manipulacion di 
carera. 

E par tabata enfrenta hasta 
seis luna di prizon despues 
di ser acusa di manipula e 
resultado di e carera Liege- 
Bastogne-Liege na 2010. 

Den un mensahe na AP, vo- 
cero di oficina di fiscal di 
Liege, Catherine Collignon 
a bisa cu nan a duna e core- 
donan ‘beneficio di duda’. 

Ambos coredo a rechasa e 
acusacion cu Vinokourov a 
paga Kolobnev 150mil euro 
pa lag’e gana e carera. Fiscal 
tambe a solicita pa Vinokou- 
rov paga un boet di lOOmil 


euro, y Kolobnev a enfrenta 
un boet di 50mil euro. 

Vinokourov a gana e Vuelta 
Spaña 2006, y cuatro eta- 
pa individual den Tour de 
France entre aña 2003-10. E1 
a ricibi un suspension di dos 
aña despues di a test positivo 


pa doping di sanger na e Tour 
na 2007, pero a yega bek pa 
gana e carera masculino den 
Olimpiada di 2012 na Lon- 
don. 

Awo e ta traha como team 
manager pa Astana, unda el a 
pasa un gran parti di su carera 
profesional. 

Slavia Prague ta tene Barcelona 0-0 den Champions League 



BARCELONA (AP) — 
Barcelona a keda para 0-0 
contra Slavia Prague den 
e fase di grupo di Cham- 
pions League ayera, au- 
mentando e presion riba 
coach Ernesto Valverde, 
despues di otro presen- 
tacion poco briyante di su 
team yen di strea. 

Lo mas cerca cu e cinco-biaha 
campeon Europeo a yega na 
un gol, tabata un tiro di Lio- 
nel Messi cu a dal e skina di e 
porteria den minuut 35. 

Portero di Prague, Ondrej 
Kolar tambe a stop tironan di 
Messi, Gerard Pique y Sergi 
Roberto, pa nenga e anfitri- 
onnan un anotiacion. 


Barcelona tin ocho punto 
den Grupo F. Prague tin dos. 

Barcelona a extende su racha 
invicto den e competenci- 
anan top di club Europeo na 
34 partido na cas consecu- 
tivo, un racha cu ta bay bek 
na 2013. 

Pero fanaticonan a critica e 
team pa e mal presentacion, 
cual ta yega tres dia despues 
cu Barcelona a keda para 3-1 
pa Levante den Liga Spaño, 
cabando un racha di shete 
wega campeon. 

Valverde a scoge Ousmane 
Dembele pa reemplasa e le- 
siona Luis Suarez den e 11 


cuminsando pa Barcelona. 
Cu su anotador top fuera 
di wega, Valverde a altera e 
formacion standard 4-3-3 di 
Barcelona y a pone Messi di- 
lanti di un 4-2-3-1. Pero ex- 
cluyendo e oportunidadnan 
di Messi y algun flash di su 
compañeronan, Prague no 
tabatin mucho problema du- 
rante e partido. Por ehempel, 
delantero di Barcelona, An- 
toine Griezmann, no tabata 
un factor. 

Pique lo ta ausente pa e proxi- 
mo partido contra Dortmund 
dia 27 di november, pa un 
acumulacion di carchi geel 
despues cu el a ricibi un den 
prome mita. “Nos mester re- 
solve esaki lo mas pronto po- 


sibel”, Pique a bisa. “Nos no 
ta hungando manera nos kier 
den La Liga y Champions 
League, pero nos no ta den 
un mal posicion. Nos mester 
keda trankil y mehora.” 


Barcelona ta empata pa punto 
cu Real Madrid den cumbre 
di Liga Spaño. 


Lider di agencia anti-doping Ruso ta pidi Putin pa ayudo 



KATOWICE (AP) — Pres- 
idente di e agencia anti- 
doping di Rusia a suplica 
presidente Vladimir Putin 
pa sosten, mientras e pais 


ta mas cerca di un posibel 
prohibicion for di Olim- 
piada otro aña. 

Yuri Ganus a traha duro den 


e gang di un conferencia in- 
ternacional anti-doping, cual 
a conta cu participacion ayera 
di presidente Polaco, Andrzej 
Duda, kende den un discurso 
a papia fuertemente tocante e 
necesidad pa deporte limpi. 

Esey a hiba Ganus, kende 
tabata un critico abierto di 
gobierno Ruso y su rol den e 
crisis di doping, pa pidi ayudo 
di Putin. 

“Nos ta wardando pa sosten 
di e presidente, pasobra bo a 
mira durante e conferencia 
aki con e presidente Polaco ta 
duna sosten na su movemen- 
to anti-doping, y su move- 
mento deportivo”, Ganus a 
bisa. “Y nos mester e mesun” 


sosten. 

Luna pasa, Putin a bisa cu ta 
ora pa mira padilanti for di e 
crisis, y cu Rusia ta cooper- 
ando cu World Anti-Doping 
Agenci (WADA). WADA ta 
investigando pakico data di e 
laboratorio di test na Moscu 
tabata manipula. WADA a ne- 
gocia pa ricibi e data pa asina 
por duna siguimento na ca- 
sonan relaciona cu e schema 
elabora di cheating di e pais, 
na e Olimpiada di Sochi y 
otro eventonan mayor. 

WADA ta wardando respues- 
ta pa preguntanan follow-up 
tocante e data, y a set un fecha 
tentativo pa dia 7 di decem- 
ber proximo, pa determina si 


e agencia di Ganus lo ser sus- 
pendi un biaha mas. 

Esey lo por trece cune e po- 
sibilidad cu Rusonan lo keda 
afo di Olimpiada di Tokyo 
- un resultado cu lo ta, den 
palabranan di Ganus, un ‘tra- 
gedia’. 

“Mi ta kere un di e tareanan 
principal awo ta cu nos mes- 
ter cambia e maneho di mal 
excuus”, el a bisa. “Nos mes- 
ter cambia e hende cu a reali- 
sa e maneho aki, pasobra awo 
deporte Ruso ta den su di 
cinco aña di crisis di doping. 
Ta imposibel, pasobra nos lo 
perde nos generacion actual y 
futuro di atleta.” 


GUIMARES (AP) — 
Coach di Arsenal, Unai 
Emery a retira Granit 
Xhaka como capitan di 
e club, despues di su ex- 
plosion recien contra sos- 
tenedonan di e team. 

Emery a bisa na un con- 
ferencia di prensa ayera, 
cu Xhaka no lo bisti mas e 
armband cu el a ricibi e be- 
rano aki, despues cu Laurent 
Koscielny a forsa un movida 
bek na Francia. 

Papiando prome cu e wega 
awe di Liga Europa na e ban- 
da Portugues, Vitoria, Emery 
a bisa: “Mi tabata papiando 
cune e mainta aki, y tambe 
mi a dicidi cu e no ta un di e 
capitannan den nos grupo... 
E1 a acepta mi decision.” 


Xhaka ta perde armband di capitan di Arsenal 


Xhaka a papia palabra malo 
y a gesticula na fanaticonan 
mientras el a ricibi abucheo 
despues di su substitucion 
den un empate 2-2 recien na 
Crystal Palace. 

E centrocampista di 27 aña 
di edad desde e dia ey a duna 
un declaracion, bisando cu 
abuso riba rednan social 
constantemente den direc- 
cion di su famia a hunga un 
rol importante den su reac- 
cion furioso. 

E centrocampista no a hunga 
pa Arsenal desde e suceso, y 
a keda afo di e team biahan- 
do pa e wega di awe. 

Emery a bisa cu e delantero 
Pierre-Emerick Aubamey- 
ang lo ta su capitan principal 
awo. 

Aruba Sport Unie: 

62 edicion di ASU 
Olimpiada den Stadion 
Frans Figaroa 


ORANJESTAD - Reci- 
entemente Aruba Sport 
Unie a tene e Ceremo- 
nia di Apertura di e ASU 
Olimpiade 2019 den Cen- 
tro Deportivo Frans Figa- 
roa na Noord. Den pres- 
encia di e miembronan di 
e directivA, invitadonan, e 
federacionnan deportivo 
sin lubida e atleta y coach- 
nan a habri e edicion 62 di 
e ASU Olimpiade. 

A hiba palabra n’e bunita oca- 
sion aki, presidente di ASU, 
sr. Gerald Franca unda el a 
recorda e 62 aña cu Aruba 
Sport Unie ta contribui n’e 
formacion di nos mucha y 


hobennan pa nan bira un bon 
ciudadano, tur esaki a traves 
di deporte. 

Mester bisa cu e desfile di tur 
e deportenan tabata uno col- 
orido y bunita pa mira. Tur 
hende a haci nan maximo es- 
fuerso pa presenta un bunita 
show di nan deporte pa e pu- 
blico presente por mira. 

Stichting Sportsubsidie Aru- 
ba ta contento di por aporta 
y brinda e ayudo na Aruba 
Sport Unie conmemorando 
nan di 62 aniversario di e 
ASU Olimpiada pa tur nan 
federacionnan miembro. 


Bon resultado pa delegacion di Mountain 
Bike den Caribbean Cycling Championship 

MTB 


ORANJESTAD - Reci- 
entemente un delegacion 
den e deporte di moun- 
tain bike, cu e atletanan 
Ruson Gonzalez(elite), 
Elise Bossong (elite), Indy 
van Vliet (junior) y André 
Kock (pre junior) a biaha 
pa e Caribbean Mountain 
Bike Championships 2019 
na Constanza, Republica 
Dominicana. 

Durante e competencia, e 
delegacion Arubano a logra 
regresa cu varios medaya. 


Ruson Gonzalez a clasifica 
pa e fmal di eliminator race, 
unda el a logra termina den 
di cuater luga. Andre Kock 
a keda na di dos luga den e 
Cross Country race, catego- 
ria Cadetes B. 15-16 aña. 

E veterano Gert van Vliet a 
sali na di 3 luga den catego- 
ria Master C. 50+ mientras 
Elise Bossong a sali na di 3er 
luga den Categoria women 
Elite sub 23. 

Tambe nos ta haya Ruson 


Gonzales a sali na di 2 luga 
den categoria male elite sub 
23, mientras Indy van Vliet a 
sali na di 6 luga den categoria 
jr 17-18 aña. E ultimo a haya 
fayo tecnico cu su bicicleta. 
Stichting Sportsubsidie Aru- 
ba ta contento di por aporta 
y brinda e ayudo na e fed- 
eracion di ciclismo, AWB pa 
asina nan atletanan di Moun- 
tain Bike por competi den e 
Caribbean Mountain Bike 
Championships 2019 na 
Constanza, Republica Do- 
minicana. 


Giannon Eights y Janella Vlaun a triunfa 
den Sprint Triathlon 


ORANJESTAD - Reci- 
entemente Aruba Triath- 
lon Association a organisa 
e evento di Sprint Tri- 
athlon na Boca Catalina. 
Despues di a organisa e 
Duathlon Nacional, e fed- 
eracion di triatlon Aru- 
bano, ATA a organisa un 
otro tremendo evento pa 
nan tri-atletanan, e biaha 
aki e Guardian Group 
Sprint Triathlon. 

E evento di Sprint Triathlon 
a inicia pa 7’or di mainta cu 
un participacion grandi di 
tri-atletanan den tur edad. E 
evento di Sprint Triathlon lo 
ta uno rapido, mirando e dis- 
tancia cortico cu tin cu wor- 
do recori pero mas cu claro e 
intensidad lo ta uno halto. 

Pa loke ta e participacion e 
categorianan tabata den Su- 
per Sprint (Kids te cu 14 aña) 
unda a landa 375 meter, core 
bicicleta 10 kilometer y fi- 
nalisa cu 2.5 kilometer core 
na pia. Den e categoria di 
Sprint, e distancianan tabata 
un tiki mas largo. Aki cada 
atleta mester a landa un total 
di 750 meter, core bicicleta 


pa 20 km y fmalisa e compe- 
tencia cu un 5km careda na 
pia. Por ultimo den e catego- 
ria Female Open 15 +, e tri- 
atletanan femenino mester 
a landa 750 m, despues core 
bicicleta un total di 20 km y 
fmalisa nan careda na pia cu 
un recorido di 5km. 

Pa loke ta e resultado fi- 
nal, mester bisa cu e hoben 
prospecto Giannon Eights a 


logra triunfa den e categoria 
masculino, mientras Janella 
Vlaun a triunfa den e catego- 
ria femenino. 

Stichting Sportsubsidie Aru- 
ba ta contento di por aporta 
y brinda e ayudo na e fed- 
eracion di triathlon cu ta or- 
ganisa caredanan di triathlon, 
duathlon y aquathlon pa nan 
miembro y no miembronan 
na Aruba. 

Federacion di tennis di mesa a tene torneo di ranking 


ORANJESTAD - E siste- 
ma di ranking ta uno hopi 
importante pa e federa- 
cion di tennis di mesa, esta 
Aruba Table Tennis Asso- 
ciation, unda hungadonan 
tin cu lucha cada torneo 
pa keda halto den puntua- 
cion y posicion pa asina 
e representacion den ex- 
terior por ta mas cu bisto 
na fabor di esunnan cu ta 
sobresali. 

Den e ultimo añanan por a 
ripara cu esaki a yuda masha 
hopi, unda e atletanan ta haci 
nan maximo esfuerso pa ma- 
tene of mehora nan nivel, pa 
asina duna un miho bataya 
na nan contrincantenan mas 
cercano, pa a lo largo bira e 
number uno den nan cat- 
egoria. E competencia aki sin 
duda ta uno sano y e mayo- 
ria ta haya e oportunidad pa 
midi nan nivel den exterior, 
esaki den torneonan renom- 
bra den region y continente. 
Aruba Table Tennis Associa- 
tion lo sigui haci nan maximo 
esfuerso pa cumpli cu nan 
atletanan, organisando tor- 
neonan individual y team, 
esaki tanto na Santa Cruz y 
San Nicolas. 

Den e resultado di ranking 
den luna di october nos tin 
den U13, na prome logra 
Shaun Kock, na di dos luga 
Quetin De Lisle, na di tres 
luga Dylan Deleca, na di cua- 
ter luga Brandon Deleca, na 
di cinco luga, Ethan Fan y na 
di seis luga Chase Fan. 

Pa loke ta e U-15 y Damas, 
nos ta haya na prome luga, 
Josielienne Boekhoudt, na di 
dos luga Ethan Fan, na di tres 
luga Brandon de Leca y na di 
cuater luga Shuan Kock. 

Den Damas nos tin na prome 
luga, Soraya Solagnier, na di 
dos luga Jayslin Geerman, na 
di tres luga Miriala Lobo, na 
di cuater luga Kaydee Gomes, 
na di cinco luga nos tin Rosa 
Solagnier y na di seis luga nos 
tin Rixnalda Besselink. 



Pa loke ta e ranking den A 
y B klas aki nos ta haya na 
prome luga Mario Lobo, na 
di dos luga Andy Gomes, na 
di tres luga Wing Chow Le- 
ong, na di cuater luga Aldfred 
Leong. 

Den e categoria B-klas, nos 
tin na prome luga Zhao Xie, 
na di dos luga Sue Ann Le- 


ong, na di tres luga Micheal 
Ling y na di cuater luga nos ta 
haya Donald Yarzagaray. 

Stichting Sportsubsidie Aru- 
ba ta contento di por aporta 
y brinda e ayudo na e federa- 
cion di Aruba Table Tennis, 
cu tur luna ta organisa e tor- 
neo di ranking pa nan atleta- 
nan di tennis di mesa. 



Afit FCCA Fundacion Cas pa Comunidad Arubano 

FCCA is werkzaam in het belang van de volkshuisvesting en wijkvoorzieningen op Aruba. Hoofdactiviteiten zijn: 
Kredietverstrekking voor bouw en koop van eigen woning; Verhuur van sociale huurwoningen en overige panden; 
Projectontwikkeling, directievoering en toezicht van woningbouwprojecten; Onderhoud en renovatie van woningen; 
Bewonersbegeleiding en wijkbeheer, Verzekeringsbemiddeling voor eigen klanten en Makelaardij. 

Wij zijn op zoek naar een fulltime: 

Assistent Human Resources 

De stafafdeling Human Resources is verantwoordelijk voor het formuleren van het Human Resources beleid en de 
uitvoering hiervan, alsmede het uitvoeren van de personeelsadministratie. De werkzaamheden van de Assistent Human 
Resources vinden plaats onder leiding van de Hoofd Human Resources en de Assistent Human Resources legt 
verantwoording af aan de hoofd over de juistheid, tijdigheid, volledigheid, relevantie en kwaliteit van de uitgevoerde 
werkzaamheden. 

Jouw werkzaamheden als Assistent Human Resources zijn: 

het faciliteren, ondersteunen en zelfstandig uitvoeren van het personeelsbeleid, personeelsadministratie, HR 

activiteiten en -werkprocessen; 

het beheren van het personeelsinformatiesysteem; 

maandelijks mutaties doorvoeren ten behoeve van de salarisadministratie; 

het beheren van personeelsdossiers; 

assisteren bij de ontwikkeling en toepassing van Human Resources instrumenten; 

verstrekken van informatie, beantwoorden van personeelsvragen en de medewerkers adviseren over 

personeelsaangelegenheden; 

registreren, controleren en rapporteren door de overzichten bij te houden die nodig zijn voor de verschillende 
management rapportages; 

inventariseren, registreren en verzorgen van trainingen en opleidingen voor het personeel. 

Van een Assistent Human Resources verwachten wij: 

een afgeronde HBO opleiding in Human Resources, Personeel en Organisatie met minimaal 5 jaar werkervaring 
of vergelijkbaar opleiding- en kennisniveau; 

- goede kennis van de Arubaanse arbeidswetgeving en overige wet- en regelgeving op personeelsgebied; 
kennis en vaardigheid met HR (informatie systemen), kennis van AFAS HR is een pré; 
goede kennis en beheersing van het MS Office pakket; 
uitstekende "people skills"; 

hands on mentaliteit om snel opdrachten aan te pakken en in staat te zijn om te schakelen tussen verschillende 
taken; 

goede kennis van Papiamento, Nederlandse en Engelse taal, zowel in woord als geschrift; 

Je past goed in deze functie als je een enthousiaste, proactieve houding hebt, communicatief, sociaal vaardig, integer, 
ordelijk, betrouwbaar, gedisciplineerd, accuraat, klantgericht bent en tevens goed kan samenwerken en luisteren. 

Wij bieden: 

Een uitdagende functie in een succesvolle bedrijfsomgeving. Daarnaast een arbeidscontract conform de Arubaanse Wet 
en een salariéring met goede arbeidsvoorwaarden conform de FCCA rechtspositieregeling. 

Interesse in deze werkplek? 

Stuurje motivatiebrief en Curriculum Vitae uiterlijk 15 november2019 naar mail(5)fcca.com t.a.v. Andreina van 
Romondt, Human Resources. Voor meer informatie kun je bellen op telefoonnummer (297) 5223284. 

Minister Ruiz-Maduro: 


Reconocemento pa Gabriel ‘Ale’ Werleman pa 65 aña 

cu musica di caha di orgel 



ORANJESTAD - Diado- 
mingo anochi Minister di 
Cultura, Xiomara Ruiz- 
Maduro tabata presente 
na Kas Ariba cu tabata un 
placer y honor pa brinda 
un reconocemento na sr. 
Gabriel Ale’ Werleman, 
pa su bunita esfuerso di 65 
aña deleitando cu su mu- 
sica di Caha di Orgel ‘E1 
Negrito Maldito’. 

Ademas e mandatario tabatin 
e honor pa para madrina di e 
bautismo di e CD di musica 


di Cah’i Orgel ’El Negrito 
Maldito’ di Ale Werleman ta- 
bata un anochi hopi ameno 
y bunita, caminda esunnan 
presente por a disfruta di pre- 
sentacion di varios Caha di 
Orgel, Grupo di Baile, Rein- 
anan Cultural, declamacion 
di Poesia. 

Ruiz-maduro ta desea Ale 
hopi pabien y cu nos bon 
Dios por brinda Ale hopi 
salud pa keda conserva nos 
cultura. 

Prome Minister impresiona cu talento di escritornan di 

‘Superheroe di Storia’ 



ORANJESTAD - Siman 
pasa na Biblioteca Nacio- 
nal Aruba, Fundacion Bon 
Nochi Drumi Dushi a 
presenta e buki ‘Superhe- 
roe di Storia’. Superheroe 
di Storia ta un buki skirbi 
pa 10 mucha di edadnan 
entre 5 pa 7 aña. 

Prome Minister Evelyn 
Wever-Croes a keda masha 
impresiona cu e talento cu 


nos muchanan tin y realisa 
nan soño den un bunita obra. 
Wever-Croes a ricibi un copia 
di e buki for di e super escri- 
tornan y a pidi nan pa firma 
esaki, pa asina e por keda cu 
un bunita recuerdo di nan. 

Wever-Crpes ta gradici Fun- 
dacion Bon Nochi Drumi 
Dushi pa e bunita proyecto 
di yuda nos muchanan lesa 
miho y curasha nan pa ta 


escritornan di nan mesun 
pensamento. Alabes, Wever- 
Croes ta curasha tur mayor 
pa stimula nan yiunan for di 
un edad tempran caba di nan 
bida pa lesa buki. 

“Lesamento ta habri un mun- 
do grandi pa nan, y por ta un 
fuente di inspiracion y aven- 
tura pa nan. No tin regalo 
mas bunita cu esey,” Wever- 
Croes a expresa. 

Rene Herdé (AVP): 


‘No tin motibo pa independisa scolnan publico’ 




naturalesa. Sabiendo tur esey, 
partido RED ta dispuesto pa 
bay di acuerdo cu e ley malo 
aki, a cambio di dos punto di 
campaña: legalisa marihuana 
y independisa scolnan publi- 
co. Interes di pais y di medio 
ambiente a bira cos di nego- 


cia a cambio di legalisacion 
di marihuana y pone scolnan 
publico bou di un fundacion. 

Independisacion di scol- 
nan publico 

Den historia di enseñansa a 
crea scolnan publico y duna 


gobiernonan democratico e 
tarea di duna enseñansa pa 
medio di scolnan publico, 
pa sigura cu tur mucha y tur 
hende enseñansa di calidad, 
independiente di nan reli- 
gion, nacionalidad, rasa, sexo 
o posicion economico. 

Si no ta pa e motibo specifico 
aki, gobierno no lo mester tin 
scol mes y cualkier otro or- 
ganisacion o fundacion lo por 
a mantene scolnan, manera ta 
e caso. E ta pasobra gobierno 
ta e cuidado di interesnan 
general y enseñansa pa tur en 
particular, cu gobierno a haya 
e tarea aki. Ta pa motibo di e 
principio ey cu ta gobierno 
mes y niun otro tin e respon- 
sabilidad di mantene scolnan 
publico cu ta sigura ense- 
ñansa na tur hende sin niun 
excepcion! 

Tambe nos constitucion ta ga- 
rantisa trato igual na tur scol: 
catolico, protestant, publico y 
di cualkier otro signatura. Tur 
scol pa ley tin cu haya e mes 
un cantidad di subsidio for di 
caha di gobierno. Gobierno 
no ta permiti pa ley pa duna 
preferencia na un riba e otro. 
E pregunta ta anto, ta pakico 
gobierno kier independisa 
scolnan publico y hinca nan 
bou di un fundacion? No 
por ta pa spaar placa, pasobra 
tur scol mester haya e mes 
un placa: maestronan tin cu 
haya e mes un salario y ben- 


eficionan cu maestronan di 
otro scolnan. Tur scol tin cu 
cumpli cu e mes un leynan di 
calidad den enseñansa. Kier- 
men cu e motibo pa indepen- 
disa scolnan publico tampoco 
por ta pasobra scolnan cu ta 
cay bou di un fundacion ta 
funciona mas eficiente of ta 
di miho calidad. Anto pakico 
ta insisti pa independisa scol- 
nan publico anto? 

E unico motibo cu por pensa 
riba dje ta cu gobierno kier 
crea posicionnan nobo pa 
nan mes of pa amigonan po- 
litico. Si esey ta e caso, anto 
gobierno lo actua contra di 
nos constitucion y lo ta bolbe 
haci mal uzo di su poder pa 
faborece amigonan politico. 
Esey lo nifica cu un di e poco 
institucionnan democrati- 
co cu ainda ta basta liber di 
metemento politico, lo bira 
victima di politica partidista. 

Mientras nos mester ta c de- 
politisa’ institucionnan, tar- 
eanan y servicionan di gobi- 
erno, e maneho di gobierno 
di MEP POR y RED ta pa 
enseñansa tambe bira un 
instrumento politico par- 
tidista y victima di e politica 
di ‘friends and family’, djis 
pa satisface e sed pa poder 
di partidonan politico MEP 
PORyRED. 


E discusionnan den y pafo di 
Parlamento riba e ley pa mo- 
nopolisa procesamento di su- 
shi na Aruba y di cumpra un 
forno pa kima sushi di mas cu 
300 miyon florin, riba su mes 
a bira superfluo, pasobra tur 
argumento racional ta con- 
tra di e proyecto aki. Pa haci 
e discusion ainda pio, gobi- 
erno y fanaticonan ta pone 
presion riba dos miembro di 
e coalicion pa nan tambe vota 
na fabor di e ley, pasobra ni 
den coalicion tin un mayoria 
na fabor di e ley aki. 


Den e bay bin y discusion den 
coalicion riba e ley di incin- 
erator, e partido RED a pone 
dos condicion pa por bay di 
acuerdo cu e ley. Eermen cu 
e partido RED no ta di acuer- 
do pa motibo cu e ley ta malo 
pa Aruba, of pa motibonan di 
principio. Por ehempel, cu e 
idea di kima tur sushi den e 
forma cu tin planea, ta contra 
di e principionan di un ‘eco- 
nomia circular’, pasobra e ta 
destrui e circulo di C re-duci, 
re-cicla y re-uzsa’ cu menos 
contaminacion posibel. E in- 
cinerator ta kima casi tur cos, 
no ta resta nada pa recicla y e 
ta produci gasnan cu ta masha 
malo pa salud di hende y pa 


ORANJESTAD - Pakico 
MEPORED ta bay hacie 
anto? Metemento di po- 
litica partidista den ense- 
ñansa? 

SMAC ta lansa e logo oficial di Aruba su Carnaval 


ORANJESTAD - Dialuna 
anochi, durante e prome 
rueda di prensa di e board 
nobo di SMAC, a keda 
lansa e logo di Aruba su 
Carnaval. Nunca antes 
den historia di Carnaval, 
esaki tabata tin su propio 
identidad. Por tuma nota 
cu tur aña ta lansa un logo 
nobo, hunto cu su slogan, 
cua ta coresponde na e 
respectivo aña. E aña aki, 
Stichting Maneho di Aru- 
ba su Carnaval a tuma su 
tempo, y a reuni y a dicidi 
cu a bira tempo pa cambia 
esaki. Con e logo di Aruba 
su Carnaval a nace? 
Durante prome reunion 
di Board di SMAC, fecha 
7 october 2019, tur miem- 
bro a bay unanimamente 
di acuerdo cu lo bay cam- 
bia strategia di promove 
nos Carnaval. Desde co- 
mienso, a sea promove 
SAC y durante e ultimo 5 
aña nan a bin ta promove 
SMAC. Pero en realidad e 
producto cu ta ser presen- 
ta ta e Carnaval di Aruba. 

Pa splica un tiki, a haci e pre- 
gunta kico tur nos lo kier wak 
den e logo di Carnaval. Nos 


kier wak pluma, nos kier wak 
notanan musical, kico precies 
nos kier? Semper teniendo 
algun aspecto hopi impor- 
tante den mente: e mester 
ta un diseño cu ta relata cu 
Aruba, e mester ta colorido, e 
mester briya, ya cu nos Car- 
naval ta uno luhoso y bri- 
yante. Pero principalmente 
cu e mester bira uno comer- 
cial y uno facilmente recon- 
oci pa esunnan eyfo, interna- 
cionalmente, turista y partici- 
pantenan cu nos kier laga cera 
conoci cu nos Carnaval. Nos 
Vice - presidente, Darren Van 
Ommeren, no a perde pa 
gana y a cuminsa menciona 
su idea y ne otro banda di 
mesa, Zuleika Wever, a pasa 
man cu un pida papel blanco 
y aan de hand cu Darren ta 
splicando, Zuleika ta pinta. 
Riba un di e potretnan boso 
por tuma nota kico a ser poni 
riba papel e anochi aki, cual 
despues a wordo pasa na nos 
designer, Mitch Almary di Fi- 
nal Format, pa pone su toke 
artistico na e logo. 

Descripcion 

Poniendo enfasis riba nos isla 
Aruba, nos a scohe pa usa e si- 
loueta di Aruba como e back- 


ground di e diseño. E anker 
y e faro ta simbolisa cu nos 
Carnaval ta wordo celebra di 
punta pariba te punta pabao 
di Aruba, es decir henter e isla 
ta participa na e celebracion 
cultural aki. Nos strea, cual ta 
simbolisa un parti di nos ban- 
dera, cu su rand blanco pa re- 
fleha nos santo blanco bunita 
di nos beachnan. Pa resalta 
e luho y fantasia di color, di 
cada aspecto cu ta wordo uza 
riba flota of trahe di nos par- 
ticipantenan, boso por ripara 
cu e letternan di Carnaval ta 
refleha esaki. No unicamente 
na e variacion di color sino e 
cu ta briya 

Slogan 

Pa termina, con nos a yega na 
slogan ‘Celebration of Cul- 
tures’ pa e logo, nos a haci e 
pregunta: kico semper ta re- 
salta den nos Carnaval? Aki ta 
unda cu otro dos miembro, 
esta Ivor Lee y Jason Brown, 
e remarca cu e ta un celebra- 
cion di diferente cultura na 
Aruba. No ta importa niun 
aspecto, gusto of decision 
personal di un persona, nos 
Carnaval ta jama Bon Bini na 
cada un cu kier aporta na en- 
grandece Aruba su Carnaval. 



Bo tinplaneapa stuctia na Enschede, Hengelo, Deventer of Zwolle otro aña? 

Tene na cuenta cu ta tuma tempo pa logra haya acomodacion adecua! 


DEN HAAG -Studiante 
cu ta pensa di bin studia 
na Hulanda na e siguien- 
te ciudadnan: Enschede, 
Hengelo, Deventer y 
Zwolle, mester tene na 
cuenta cu ta tuma tempo 
pa logra haya un camber 
of otro tipo di acomoda- 
cion adecua. Pues, inscribi 
bo mes na tempo ta cru- 
cial. Den caso di inscrip- 
cion bo no tin garantisa 
100 % pa haya un camber, 
pero sin esaki bo chensnan 
pa haya acomodacion lo ta 
minimal. E aviso aki ta di 
mentor Lourdes Bramble- 


Tromp cu ta encarga cu e 
region di Enschede, Hen- 
gelo, Deventer y Zwolle. 

Lourdes: Ta hisa bo chen- 
snan pa haya un camber bon 
y ‘pagabel’ na Enschede, 
Hengelo, Deventer y Zwolle 
ta bon pa bo inscribi su bo 
mes na diferente website. 
Keda vigilante y pro-activo y 
controla bo inscripcion regu- 
larmente.’ 

Mentor Lourdes Bramble- 
Tromp ta sigui bisa ‘Ta im- 
portante pa inscribi pa un 
camber of un studio. Tin site 


cu ta gratis y tin cu bo mes- 
ter paga pa inscribi. Si bo ta 
duda riba cua estudio bo ta 
bay sigui of na cua ciudad bo 
kier bay studia, inscribi toch 
na algun website. Despues bo 
por haci bo escogencia. Tam- 
be studiantenan cu no ta bin 
Hulanda otro aña por inscribi 
di awor aki caba. Mas largo 
bo tempo cu bo ta inscribe 
ta, mas siguridad bo tin cu 
bo por haya un camber bon y 
pagabel na tempo ora bo bin 
studia na Hulanda. Si bo por 
huur un camber prome cu bo 
yega Hulanda via makelaar, 
corda lesa e contracto hopi 


bon kico ta wordo palabra, 
specialmente bo debernan 
y bo derechonan. Si bo tin 
duda busca ayudo huridico. 
No core firma! E mentor 
tin contacto y experencia cu 
algun makelaar cu ta wordo 
menciona den e articulo pero 
Arubahuis y e mentor no por 
para responsabel pa e ser- 
vicio y condicionnan. Riba 
Facebook di POC Enschede 
tambe tin algun informacion. 
Tene cuidou cu adverten- 
cia den corant, hopi biaha e 
cambernan ofreci ta ilegal of 
no ta existi mes segun men- 
tor Lourdes Bramble-Tromp. 
Pa mas informacion por tuma 
contacto cu mentor Lourdes 
Bramble-Tromp via e-mail: 
lourdesbramble@hotmail. 
com of via Whatsapp: +31 
(0) 6525 46442 

Akinan nos ta publica un lista 
di website na unda por busca 
y inscribi pa haya un camber 
pa e ciudadnan Enschede, 
Hengelo, Deventer y Zwolle: 

Pa Enschede, Hengelo y De- 
venter 

www.saxion.nl/studeren 
www. s u. u twente. nl/kamer s 
https://www.sjht.nl 


www.veste.nl 

www.duwo.nl / www.room. 
nl (Deventer) 

Via makelaar 

www.vlugwonen.nl 

www.kamertje.nl/kamers_ 

in_enschede 

www.kamernet.nl 

www.BBVastgoedbeheer.nl 

Pa Zwolle 

www.sshxl.nl/steden/zwolle 
Riba e site aki tin posibilidad 
pa studiantenan International 
aplica pa un camber of aparte- 
mento. SSH ta reserva lugar 
di biba pa e studiantenan aki, 
entre otro tambe pa studi- 
antenan di Aruba. Subi riba 
e site di SSHXL.nl y bou di 
International Student bo por 
cuminsa registra y inscribi bo 
mes for di tempran. Please no 
warda te ultimo momento pa 
inscribi bo mes. Bo por reg- 
istra solamente si bo ta biba 
pafo di Hulanda y si bo ta 
eerstejaar student. 

Via makelaar 

www. kamernet.nl 

www.vandersteegvastgoed.nl 

E potret ta cortesia di Cas di 
Aruba. 

AD PATRES Van Rersselaerslftfat 2 


Tel. 584-2299 - 7372299 


f u n £ r a I home 


SnceW 


CSeñor ta mi wardador, 
mi n \Un falta di nada; 

Den cunucu diyerba berde, 

E ta ponemi sosega. 

E ta hibami na awa tranquil, 

pa mi bolbe hanja forsa. Salmo 23:1,2,3. 


Cu inmenso dolor na nos curason, nos ta 
anuncia fayecimento di: 



George I. Halman 


Na nomber di su: 

Casa: Sra. Rosa Halman 
Mescos cu yiunan na Sto. Domingo 
Rumannan: Judith Halman y yiunan y 
nietonan 

James Halman y yiunan y 

nietonan 

Sobrino y sobrinanan, primo y primanan 
na Aruba, USA, Hulanda y Santo 
Domingo. 

Ayudante: Gloria 

Bisiña: Buga 

Amigo nan di cas: Robby Peterson 
Johnny Martes 
Siegfried Petemela 
Ethline Schenker 

Ex coleganan di E1 Paso, Valero y 
Coastel. 

Demas famia nan: Halman, Pichardo, 
Holmand, Krythoff, Rozalina, Cooper, 
Zimmerman, Cabena, Bedoya, Peterson, 
Baptist, van Steen, Lagaces y Hughes 

Acto di entiero ta tuma lugar Diaranson 
06 di November 2019 pa 4or di atardi na 
Ad Patres Funeral Home y despues 
saliendo pa Santana di gobierno na San 
Nicolas. Nos defunto stima lo ta reposa 
for di 2or di atardi na Ad Patres 


sp* ~ —- —. .. 


Rev. 21:4 I lo e seka tur lagrima for 
di nan wowo, I lo no tin morto mas. 

E kosnan cu tabata pasa antes no t ei 
mas 

Cu profundo tristesa nos ta anuncia 
fayesimento di nos jui, mama, wela, 
ruman y amiga stima: 



Camela Marieta Maduro 

Mihor conoci como Pamela, Pam, Mama 
*23-09-1955 - □26-10-2019 

Mama: sra vda Ana Faustina Maduro-Bislip 
(Tina) 

Juinan: Gregory Y Mery L Oehlers Vasquez 
Venice Oehlers 
Ilsmela Robles 

Su nietonan cu e la stima masha hopi: 
Ziqyenne, Zayne y Sofia Oehlers 
Xilayne Oehlers 
Brayden Robles 

Ruman: Brenda y Eduardo Diaz Maduro 
Sobrinonan: Darrel Diazyjuinan, Jimena 
Garrick y Jameline Diaz 

Suttle 

Sobrinanan: Carily Yarzagaray Maduro y 
famia 

Aishall Maduro y famia 
Richeline Maduro y famia 

Manera ruman: Carolina Peterson y juinan 
Alexandra y Sienna 

Liliana Rasmijn y famia 
Trina Bergrok 

Amigo(a)nan: Sira Dabian y juinan, 

Alberto 

Tanta y omonan, primonan y primanan 

Demas famianan: Maduro, Oehlers, Robles, 
Vasquez, Diaz, Bislip, Peterson, Rasmijn, 
Bergrok 

Cremashon lo tuma lugar den seno familiar 
Oportunidad pa condolencia lo ta: 
Diahuebs, November 7, 2019 di 7:00pm pa 
9:00pm na Aurora Funeral Home. 

Ta duel nos cu nos no ta ricibi condolencia 
ni prome of despues na cas 

Despensa nos si den nos tristesa nos a 
lubida di menshona algun famia 




OjTJBI 




^enorta mi wardador, mim tin falta di 
nada 

Den cunucu di yerba berde e ta 
ponemi sosega. 

E ta hibami na awa trankil, 

Pa mi bolbe hana forsa3 
Salmo: 23 

Nos ta anuncia fayecimento di: 




Robert Croes 

*09-09-l 951 - D05-11-2019 

Acto di entiero lo wordo anuncia 
despues. 


Ah PATPFQ VanRemselaerstrasrt 2 
I I nu rni i\lj tei. M-m-imm 

■ ■ I ..... I h 0 m . FamilyomedandaperatBd 

S«k$1997 


Through the love of God 
My savior all will be wellU 


Cu imenso tristeza na nos curason nos ta 
anuncia fayecimento di: 



Alvin Alfonso Howell 

Mihor conoci como:DFonso of PapiD 


*12-03-1948 ED2-H-2019 

Acto di entiero lo wordo anuncia despues. 

Sorteo # 6928 

4469 

2146 

4727 


Sorteo # 5972 

2659 


Sorteo # 677 

0381 


Sorteo #4731 

4773 

Tauro 


Sorteo # 2577 

7376 

4765 

2239 





Sorteo # 2734 


4359 


7208 


8611 



Sorteo # 2734 


6134 


© 


Sorteo # 790 


7763 



Sorteo # 2734 


9442 


Piscis 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 5 Nov 2019 Anochi 


U3TTO, 


Sorteo # 


Joker 


Letter 


0 

x Jackpot | 

0 

x Match 4+ 

0 

x Match 4 

0 

x Afl. 12,00 


110.000,- 




Sorteo # 4936 


105 


x Jackpot 


x Match 4 


x Afl. 8,00 


11-13-19-24-29 

62 : 6 ob” 



Sorteo # 1209 


01-09-10-29 


Mega Ball 


0 

x Jackpot | 

0 

x match 4 

0 

x Afl. 500,00 

0 

x Afl 50.00 

0 

xAfl. 15,00 


13 


550.000,- 





Afl. 775.000,- 



DIARIO 


SUPER 

4 


0898 - 0289-4576 


2071 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 05 Nov 2019 Merdia 


i 

5S5 

La 

1 

I Sorteo # I 


Joker 


Letter 


0 x Jackpot 


0 

x Match 4+ 

0 

x Match 4 

0 

x Afl. 12,00 


110 . 000 ,- 





Sorteo # 

0 

x Jackpot 

0 

x Match 4 

0 

xAfl. 8,00 


Proximo Jackpot 


61.000,- 





Sorteo # 

0 

x Jackpot 1 

0 

x match 4 

0 

x Afl. 500,00 

0 

x Afl 50.00 

0 

xAfl. 15,00 


Mega Ball 


500.000,- 



Afl. 700.000,- 



Lo bay tin placa y exito den un cuestion 
economico. Por ta bo a keda di ta bo so y 
awo diripiente bo ta haya bo mes cu mas 
hende den bo bida. Numbernan pa awe: 2, 
28, 37 y 51. 


Lo bo ricibi un impacto emocional positivo 
cu lo alegra bo bida afectivo. Numbernan 
pa awe: 6, 16, 40 y 49. 


Haci tur cos segun cu e ta bay presentan- 
do. No pura. Numbernan pa awe: 5, 27, 
33 y 41. 


Cosnan lo bay cambia positivo pa bo. Pre- 
para bo mes. Numbernan pa awe: 6, 11, 
25 y 32. 


Cancer 



Esaki ta bo ciclo di areglonan sentimental. 
Bo ta den un ciclo pa tene hopi cuidou, 
cuida bo mes di accionnan rapido sin pen- 
sa prome. Numbernan pa awe: 2, 12, 29 
y 36. 


Lo bo resolve eficazmente asuntonan 
pendiente. Aunke energia cu ta envolve 
bo ta directo y positivo bo mester tene 
cuidao cu bo expresionnan. Numbernan 
pa awe: 27, 33, 41 y 48. 


Loke bo a desea lo bolbe realidad. Si bo 
gusta loke e persona ta trece dilanti pa bo, 
dal bay. Numbernan pa awe: 6, 14, 22 y 
36. 


Actua manera bo ta. No laga bo mes influ- 
encia pa otro. Kico ta pasando? Wak kico 
ta pasando. Numbernan pa awe: 5, 28, 32 
y 41. 



Scorpio 


Bo iniciativa lo duna bo e placa cu bo ta 
buscando. Mira bida di un manera realista. 
Numbernan pa awe: 9, 18, 34 y 44. 



Sagitario 


Tur cos lo core bon den bo bida desde awe. 
Pone bo mes di biaha den e luga di e otro 
persona. Numbernan pa awe: 3,14,25 y 35. 



Ca ricornio 


Bo oportunidadnan economico lo aumen- 
ta durante e ciclo aki. Ta momento di ac- 
cion pa bida fmalmente duna e buelta den 
amor cu bo merece. Numbernan pa awe: 
16, 23, 33 y 41. 


No lansa bo mes na nada imprudente. Haci 
tur bo cosnan cu hopi discrecion durante e 
ciclo astral aki, caminda bo tin Luna den bo 
signo. Numbernan pa awe: 1, 3, 17 y 18. 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den Dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 
Rode Kruis Aruba 

Pedro Gallegostraat 14 
Tel.297-582-2219 
Fax 588-3376 

Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Dokter na warda 



Oranjestad 

Hospital 

7:00 pm/10:00 pm 

Botica na 

Oranjestad: 

Paradera 
Tel. 588 6638 


San Nicolas 

Dr. v/d Linden 
Imsan 

warda 

San Nicolas: 

Seroe Preto 
Tel. 584 4833 


Servicio di Taxi 


Aruba Transfer Tour & Taxi C.A. 

Pos Abao #41 
P.O. Box 723 Aruba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Aruba 
Tel. 587 5900 
Fax: 587 1928 
E-mail: tas@setarnet.aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule November 2019 


FRI 


01 



SAT 


02 



SUN 


03 



MON 


04 



WED 


06 


CARNIVAL FREEDOM 


ZUIDERDAM 


FREEWINDS - DEPT. 


CROWN PRINCESS 
SERENADE OFTHESEAS 


MONARCH 

MSC MERAVIGLIA (lst call) 
MS SEVENSEAS MARINER 
FREEWINDS 


THU 07 


CARNIVAL HORIZON 
REGAL PRINCESS 
CARNIVAL BREEZE 


FRI 08 VOLENDAM 


ARR 


DEPT 



12.00 


22.00 


C 




13.00 


23.00 


C 






23.15 


E 


07.00 


17.00 


09.00 

20.00 



06.30 


15.30 


B 

07.00 


19.00 


C 

07.30 


16.00 


1 

06.00 




E 


06.30 


16.00 


B 

07.00 


21.00 


C 

09.00 


22.00 


1 


08.00 


17.00 



EMERGENCIA 

911 

POLIS 

Oranjestad 

100 

San Nicolas 

104 

Santa Cruz 

Noord 

107 

105 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

Warda Costa 

913 

Seguridad Nacional 
11911 

524-8833 

Cruz Cora 

582-2219 

BOTICA 

Aloe 

584-4606 

4 Centro Medico 

584-5794 

Central 

Dakota 

588-7364 

585-1965 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

Trupial 

583-8560 

584-4833 

UTILIDAD 

Setar 

117 

Web 

525-4600 

Elmar 

523-7147 


Centrale Bank van Aruba 

Daily Exchange Rates - 11/05/2019 

Chntr.ai.f : 13ank van A ruba 


i 

Currency 

2 

Buying from Public 

3 

Buying from Public 

Seillng to Pubiic 

AMG 

98.00 

100.00 

100.20 

ANGl" 

* 

- 

100.00 

USD 

1.77 

1.78 

1.80 

CAD 

1.33 

1.35 

L37 

CHF 

179.54 

180.26 

181,06 

GBP 

223 

2.26 

2.34 

JPY 

162 18 

163.66 

165.31 

EUR 

196.31 

198.10 

200,09 

DKK 

25.53 

26,25 

27.05 

NOK 

1848 

19.20 

20.00 

SEK 

17.49 

18.2ll 

19.01 

For amounts up to Afl. 100,000 

Bentana di VOG cera di 
7 te 13 november proximo 


ORANJESTAD - Ministerio Publico su bentana pa 
pidi y busca carta di buena conducta (VOG) lo ta 
CERA di 7 te 13 di november 2019. 

Esaki ta relaciona cu trabounan di construccion. Entrante 
14 di november 2019 pa dilanti lo ta posibel atrobe pa pidi 
y busca VOG riba diamars y diahuebs na balie manera cus- 
tumber. 

Caha di Ministerio Publico si ta keda habri tur e dianan 
aki, cu excepcion di diabierna. 

Na Centro di Bario Playa Pabao 

Curso ‘Biba Saludabel, Come Saludabel’ 


PLAYA PABAO - Directi- 
va di Centro di Bario Pla- 
ya Pabao y chef Andrew ta 
invita bo pa participa na 
nan curso ‘biba saludabel, 
come saludabel’. 

E curso ta tuma luga diasabra 
9 di november na Centro di 
Bario Playa Pabao y ta cum- 


insa mainta lOor y ta termina 
pa 12or. Durante e curso, 
cursistanan lo siña prepara 
cuminda vegetariano cu ta 
consisti di 4 entrada. Ta cobra 
un contribucion di 75 florin. 
Pa sigura bo participacion 
mester inscribi y haci e pago. 

Cuponan ta limita. 


Pa mas informacion por tuma 
contacto cu nos na telefon 
583-7775/ 593-8470. 

Pues diasabra mainta nos ta 
topa nan Centro di Bario 
Playa Pabao. Bin cushina bo 
prome plato vegetariano y 
despues saboria un dushi pla- 
to cu bo mes a prepara. 



Pronostico di Tempo 


Tempo: 

Parcialmente nubia cu un 
awasero breve. 

Temperatura maximo 32 
grado Celsius 

Temperatura minimo 26 
grado Celsius 

Bahada di solo: 6:12pm 
Subida di solo: 6:34am 

Biento: 

For di generalmente direc- 
cion oost y modera te basta 
fuerte; 

Forsa 4 te 5 (20 te 39 km/ 
ora, 11 te 21 nudo) 

Den dia posiblemente 


fuerte den rafaga; 

Forsa 6 (40 te 50 km/ora, 22 
te 27 nudo) 

Situacion general di 
tempo: 

Na e momentonan aki no 
tin disturbionan di impor- 
tancia pa e weer local. Den 
proximo 24 ora humedad 
persistente lo pone tempo- 
ralmente mas nubia forma, 
cu principalmente den or- 
anan 

Di marduga y mainta un 
awasero breve localmente. 
Di otro banda, proximo ola 
tropical lo drenta parti oost 
di Caribe den curso di awe 


nochi pa mañan diaranson. 

Condicion di lama: 

Olanan ta for di direccion 
noordoost cu haltura di 4 
te 7 pia. Ta conseha ocu- 
pantenan di boto chikito pa 
tene cautela riba lama habri, 
ya cu biento a aumenta un 
poco y e olanan por yega lo- 
calmente te 6 a 7 pia. 

Alemania ta aumenta incentivo pa cumpra auto electrico 



BERLIN (AP) — Gobierno Ale- 
man ta aumentando considerable- 
mente e subsidio pa vehiculonan 
electrico, riba e dia cu e fabricante 
di auto mas grandi di e pais a cum- 
insa produccion di un vehiculo 
nobo, completamente electrico. 

Oficina di canciyer Angela Merkel a 
bisa cu oficialnan y representantenan 
di e industria a bay di acuerdo dialuna 
pa aumenta cu mita e incentivonan 
di gobierno existente pa vehiculonan 
electrico cu un prijs di 40mil euro. 
Agencia noticiero Aleman, dpa a re- 


porta cu mita di e subsidio, den futuro 
na balor di 6mil euro, lo ser carga pa e 
industria. 

E subsidio tambe lo extende for di fin 
di 2020 actualmente te cu fin di 2025. 
Gobierno y industria tambe a acorda 
pa pone como meta pa logra 50mil sta- 
cion di recarga accesibel publicamente 
nacionalmente pa aña 2022. 

E anuncio a yega mientras fabricante 
di auto Aleman, Volkswagen a cumin- 
sa produccion masal di su auto electri- 
co ID.3 den e ciudad sur di Zwickau. 


Huawei lo yuda Hungria construi su red 5G wireless 


BUDAPEST (AP) — 
Compania tecnologico 
Chines, Huawei lo par- 
ticipa den e construccion 
di e red di proximo gen- 
eracion 5G na Hungria, a 
pesar di preocupacion di 
aliadonan clave manera 
Merca, tocante spionahe 
potencial di Beijing. 

Papiando na International 
Import Expo na Shanghai, 
minister di Exterior di Hun- 
gria, Peter Zzijjarto a bisa 
ayera cu Huawei lo coopera 
cu Vodafone di Reino Uni y 
Deutsche Telekom di Alema- 
nia den e proyecto. 

E1 a bisa cu Hungria no kier 
discrimina entre compani- 
anan basa riba nan pais di ori- 
gen, tanten cu nan respeta ley 


y regulacionnan Hungaro. 

Merca a purba di persuadi su 
aliadonan pa rechasa Huawei, 
cual e ta bisa por ser obliga pa 
duna gobierno Chines acceso 
na data. E asunto tabata clave 
durante un reunion na febru- 
ari na Budapest, entre Szij- 
jarto y Secretario di Estado 
Mericano, Mike Pompeo. 

Na april, Szijjarto a bisa cu e 
bon cooperacion di Hungria 
cu Huawei ta den e miho in- 
teres economico y strategico 
di e pais. E1 a bisa cu e desap- 
robacion di e apertura di e 
pais pa cu China ta ‘hipocri- 
ta’, ya cu pais y companianan 
rond mundo ta haci negoshi 
cu e pais. 

Bou prome minister Viktor 


Orban, Hungria a haci ‘res- 
pet mutuo’ un base principal 
di su politica di exterior, un 
maneho pragmatico, cual den 
caso di China, por ehempel, 
principalmente a evita topi- 
conan sensitivo, manera e 
trato di minoria Uighur na 
China, of e protestanan na 
Hong Kong. 

Na 2013, Huawei a bira e 
prome compania Chines pa 
logra un ‘partnership strategi- 
co’ cu gobierno Hungaro, un 
acuerdo pa sigura y expande 
e rol di e compania den eco- 
nomia di e pais, y gobierno di 
Orban a enfatisa e necesidad 
di atrae inversion Chines. 

Hungria tambe ta participan- 
do den e iniciativa di varios 
biyon di dollar di infrastruc- 


tura ‘Belt and Road’. Beijing 
ta fmanciando e reconstruc- 
cion di vianan di trein entre 
Budapest y Belgrade, e capital 
di Serbia, supuestamente pa 
facilita e transporte di pro- 
ducto Chines pa Europa. 


E proyecto a ser critica como 
innecesario y demasiado 
caro, pero Orban a bisa cu ta 
mehora e posicion economi- 
co di Hungria sin importa su 
rentabilidad, cual el a bisa ta 
di segundo importancia. 



Iran alehando di acuerdo nuclear 


TEHRAN (AP) — Iran 
lo sigui inyectando gas 
di uranio den mas di mil 
centrifuge na un facili- 
dad nuclear fortifica, con- 
strui paden di un sero, se- 
gun presidente di e pais a 
anuncia ayera, den e stap 
mas recien di Tehran pa 
aleha di su acuerdo atom- 
ico cu podernan mundial, 
desde cu presidente Meri- 
cano, Donald Trump, a re- 


tira di e acuerdo mas di un 
aña pasa. 

E anuncio di presidente Has- 
san Rouhani ta nifica cu e fa- 
cilidad nuclear Fordo, revela 
publicamente apenas 10 aña 
pasa, un biaha mas lo bira 
un sitio atomico activo, na 
luga di un facilidad di in- 
vestigacion manera e acu- 
erdo di 2015 tabata visualisa. 
E departamento di Estado a 


anuncia algun dia atras cu lo 
renoba un waiver permitien- 
do e compania nuclear estatal 
Ruso, Rosatom, pa continua 
su trabou di conversion na e 
sitio. 

E anuncio ta representa un 
desaroyo significante, ya cu e 
1044 centrifuge di Fordo an- 
teriormente tabata draai bashi 
pa proposito di test bou di e 
acuerdo. Ademas ta aumenta 
presion riba paisnan Europeo 
cu ta permanece den e acuer- 
do pa ofrece Iran un manera 
pa bende su crudo den ex- 
terior. Rouhani a menasa pa 
aleha Iran mas ainda for di e 
acuerdo na principio di janu- 
ari 2020, cual lo por nifica 
reduci vigilancia internacio- 
nal di su programa, of pusha 
enrikesimento cerca di nivel 
di arma. 

“Nos ta na altura di nan sen- 
sitividad pa cu e facilidad 
na Fordo y e centrifugenan 
aki”, Rouhani a bisa den un 


discurso televisa. “Na mes 
momento, nos no por tolera 
cumplimento unilateral di 
nos compromiso, y ningun 
compromiso di nan banda.” 

International Atomic Energy 
Agency - e vigilante di Na- 
cionnan Uni cu ta monitor 
e cumplimento di Iran cu e 
acuerdo - a nenga di comenta 
riba e anuncio di Rouhani. 
Vocero di Union Europeo, 
Maja Kocijancic a describi 
e bloc como ‘preocupa’ pa e 
decision di Iran. Dialuna, Cas 
Blanco a sanciona miembro- 
nan di e circulo cercano di e 
Lider Supremo Ayatollah Ali 
Khamenei, como parti di su 
campaña di maximo presion 
contra Tehran. 

Fordo ta sinta como 25km 
nort oost di Qom, un ciudad 
sagrado Shiita y e sitio di un 
ex- dump di municion. Pro- 
teha pa e seronan, e facilidad 
tambe ta rondona pa arma 
anti- aeronave y otro fortifi- 


cacion. E ta mas o menos e 
size di un campo di futbol, 
suficiente pa contene 3mil 
centrifuge, pero chikito y 
duro suficiente pa pone ofi- 
cialnan militar sospecha cu e 
tabatin un proposito militar. 

Paisnan occidental ta teme 
cu Iran por uza su programa 
pa construi un arma nuclear. 
Iran ta insisti e programa ta 
pa propositonan pacifico. 

Rouhani a bisa ayera cu e 
centrifuge na Fordo lo ser 
inyecta cu gas awe. E no a 
bisa si esaki lo produci uranio 
enrikeci. 

Sinembargo, Rouhani a en- 
fatisa cu e pasonan cu a tuma 
te awo, incluyendo bay mas 
leu cu e limitacionnan den e 
acuerdo pa enrikecimento y 
acumulacion, lo por reverti si 
Europa ofrece un manera pa 
evita sancionnan Mericano 
afectando su benta di crudo 
den exterior. 

Parke Marino Aruba den fase transitorio 



ORANJESTAD- Reci- 
entemente, Fundacion 
Parke Nacional Aruba 
(FPNA) a presenta e plan 
di maneho preliminar 
pa Minister di Desaroyo 
Teritorial, Infrastructura 
y Medio Ambiente (Min- 
ROIM) y henter comuni- 
dad. 

Desde april 2019, ora e mane- 
ho di Parke Marino Aruba a 
traspasa pa FPNA, a inicia cu 
e trabounan duro pa cumpli 
cu su prome obligacion legal, 
cual ta pa skirbi un plan di 
maneho pa e areanan dentro 
di 6 luna. FPNA ta realisa cu 
e ta imposibel pa skirbi un 
plan di maneho practico cu 
por wordo implementa me- 
sora sin tur e informacion 
necesario y pa es motibo a 
opta pa skirbi un plan prelim- 
inar, unda ta defmi e metanan 
y balornan principal di con- 
servacion y prioridadnan pa e 
prome 2 aña, cual lo ta e fase 
transitorio. 

Durante e fase transitorio 
lo tin enfasis riba 6 punto: 

1. Consulta cu tur partido 
concerni: FPNA lo sinta cu 


tur grupo concerni cu Parke 
Marino Aruba pa asina tin 
miho bista ariba e uzonan 
principal, posibel argumen- 
tonan cu por tin pa conser- 
vacion y hunto yega na alter- 
nativa cu ta beneficia ambos e 
usuario y conservacion; 

2. Expansion operacional: 
FPNA lo mester amplia e 
facilidad y ekipo pero tambe 
desaroya y añadi personal pa 
por opera y maneha e areanan 
marino; 

3. Conscientisacion: FPNA 
lo crea un plan di comuni- 
cacion y cuminsa informa y 
educa bishitante y publico en 
general tocante e importancia 
di conservacion di areanan 
marino; 

4. Investigacion y sondeo: Pa 
Aruba su naturalesa en gen- 
eral, specialmente bida mari- 
no, tin falta di hopi informa- 
cion y data. FPNA lo mester 
haci investigacion y sondeo, 
no solamente den e areanan 
mes pero tambe pa e conoce- 
mento cu nos comunidad tin 
di e areanan; 

5. Promove conservacion 
marino: Lo uza e areanan 
protegi como ehempel con 
por busca e balans entre uzo 


y conservacion di nos recurso 
marino; 

6. Sostenibilidad fmanciero: 
Pa por maneha Parke Marino 
Aruba mester di maneranan 
duradero y independiente pa 
por yega na e fondonan nec- 
esario pa operacion diario. 

Pa comunidad en general y 
specificamente e usuarionan 
di e areanan di Parke Marino 
Aruba ta importante pa sa cu 
pa e comienso di e fase transi- 
torio di Parke Marino Aruba 
no a cambia ningun regla ain- 
da. Leynan actual, por ehem- 


pel di proteccion di cierto 
especienan of prohibicion 
di cierto metodo di pesca ta 
keda na vigor tur caminda. 

Locual si lo por ripara por 
lo pronto ta cu empleado di 
FPNA lo ta mas presente na 
e costanan y areanan marino. 
Tambe lo sali vacatura pa 
FPNA por crea e base di em- 
pleado necesario pa maneha 
Parke Marino Aruba. 

FPNA lo pronto manda invi- 
tacion na tur esunnan concer- 
ni pa cuminsa cu e proceso di 


consulta y reunion di intro- 
duccion. E reunionnan di in- 
troduccion aki lo sosode den 
e luna di december 2019, jan- 
uari y februari 2020. Despues 
lo sigui cu encuesta, tayernan 
y mas reunion manera stipula 
ariba pagina 52 di e plan di 
maneho (www.arubanation- 
alpark.org). Si bo persona of 
organisacion no ta ricibi un 
invitacion, pero si kier forma 
parti di e consulta, por fabor 
tuma contacto cu FPNA via 
marinepark@arubanational- 
park.org . 


Ban habri contento temporada di Pasco y Fin di Aña 

Aruba Lions Club ta organisa su Christmas Fest 2019 


ORANJESTAD - Dia 1 di 
december venidero, Aru- 
ba Lions Club ta organisa 
un actividad nobo den 
cuadro di celebracion di 
temporada di Pasco. 


2019 cu ta cuminsa for di 
3or atardi te cu 9or anochi y 
lo tuma luga den nan propio 
club na Eagle, cu ta situa di- 
lanti di Eagle Tennis Club. 
Entrada ta completamente 
gratis. 


Ya caba Aruba Lions Club a 
cuminsa cu e trabou di con- 
verti e tereno banda di e club 
den uno completamente ide- 
al pa crea un ambiente festivo 
den e temporada aki di Pasco 
y Fin di Aña. Christmas Fest 
2019 lo tin presencia di gru- 


ponan musical manera Gru- 
po Melodia cu ta uno masha 
conoci. 

Un acontecimento lo ta cu 
despues di hopi tempo e fa- 
moso agrupacion Originales 
a sa di reuni un biaha mas, 
specialmente pa yuda Aruba 
Lions Club den su actividad. 
Pa un solo anochi, Origina- 
les lo haci su presentacion cu 
nan repertorio musical inolv- 
idabel pa cera e anochi di ac- 
tividad aki. 

Tambe lo bay tin presen- 
tacion di otro grupo, Banda 
La Paranda cu pa hopi aña a 
cosecha hopi exito durante 
e temporada festivo di luna 
di december, y cu awor fey 
bek. Sigur tur e gruponan aki 
lo percura pa pone ambiente 
riba dia 1 di december awor. 

Ademas di e ambiente musi- 
cal lo bay tin weganan pa mu- 
cha, tentnan di artesania cu 
productonan di Pasco, tambe 
lo tin un bar bon surti pa re- 
fresca curpa y un cushina cu 
cuminda varia, entre nan pan 
cu ham di Pasco y hopi mas. 


tividad nobo cu Aruba Lions 
Club a bin cu ne pa recauda 
fondo pa nan proyectonan 
comunitario. E club aki tin 
72 aña sirbiendo comunidad, 
y e biaha aki nan ta organisa 
e actividad aki pa comunidad 
por celebra conservando nos 
tradicionnan den e tempo- 
rada festivo y bunita aki. 

Aruba Lions Club ta extende 
un cordial invitacion pa nos 
comunidad den general pa 
bin celebra hunto dia 1 di 
december awor na nan club- 
huis. E ta un ocasion special 
pa habri e ultimo luna di aña 
y drenta full den ambiente di 
Pasco y Fin di Aña. 

Durante un conferencia di 
prensa, presidente di e club, 
Ivan Croes, a gradici tur in- 
stancia y personanan cu ta 
haci posibel e realisacion di 
nan Christmas Fest 2019, 
entre nan Fast Delivery, Fat- 
amorgana Excavations, Drop 
Zone, High Performance, 
Kerstboomlandia y natu- 
ralmente e agrupacionnan 
musical Melodia, Banda La 
Paranda y Originales. 


Ta trata di Christmas Fest 



Christmas Fest 2019 ta un ac- 

